мај 2015 - Stranica 2 od 17 - Biznis i Finansije\nNovinu u pogledu menjanja akcizne politike Republike Srbije predstavlja najavljeno uvođenje akcize na električnu energiju, koje će rezultirati u povećanju cene za krajnjeg kupca u visini od 15 posto, na takav način da polovinu od datog iznosa dobije Elektroprivreda Srbije dok bi druga polovina bila direktno uplaćivana u državni budžet putem akcize. Uvođenje akciza na električnu energiju je obaveza Republike Srbije ne samo po osnovu statusa kandidata za pristupanje Evropskoj Uniji, već i na osnovu Memoranduma o ekonomskoj i finansijskoj politici, koji je sastavni deo stendbaj aranžmana odobrenog od strane Međunarodnog Monetarnog Fonda 23. februara 2015. godine. Prema Zakonu o energetici (3), nova cena električne energije može da se primenjuje tek nakon dobijanja odobrenja Agencije za energetiku i istekom predviđenog roka od dana objavljivanja te odluke u Službenom glasniku.\n(2) Zakon o akcizama („Sl. glasnik RS“, br. 22/2001, 73/2001, 80/2002, 43/2003, 72/2003, 43/2004, 55/2004, 135/2004, 46/2005, 101/2005 – dr. zakon, 61/2007, 5/2009, 31/2009, 101/2010, 43/2011, 101/2011, 6/2012 – usklađeni din. izn., 43/2012 – odluka, 76/2012 – odluka, 93/2012, 119/2012, 8/2013 – usklađeni din. izn., 47/2013, 4/2014 – usklađeni din. izn., 68/2014 – dr. zakon, 142/2014, 4/2015 – usklađeni din. izn. i 5/2015 – usklađeni din. izn.)\n(3) Zakon o energetici („Sl. glasnik RS“, br. 145/2014)\nTokom 2014. godine 305 milijardi USD investirano je u Evropu (godišnji rast od 36 odsto), a Srbija je na petom mestu po broju radnih mesta stvorenih iz direktnih stranih investicija po glavi stanovnika.\nPrema rezultatima istraživanja o atraktivnosti evropskog tržišta („European Attractivenes Survey 2015“) koje je sprovela revizorsko-konsultantska kompanija EY direktne strane investicije (SDI) upućene ka Evropi dostigle su novi rekord u 2014. godini sa investiranih 305 milijardi USD. Istraživanje je pokazalo da su tokom prošle godine 43 evropske zemlje (uključujući Rusiju i Tursku) imale 4.341 investicioni projekat, što je za 10 odsto više nego što je zabeleženo u 2013. godini. Na taj način, u 2014. godini otvoreno je 185.583 novih radnih mesta što prestavlja rast od 12 odsto u poređenju sa prethodnom godinom.\nRezultati trinaestog po redu istraživanja o atraktivnosti Evrope za investicije koje je sprovela kompanija EY, ukazuju na to da je Zapadna Evropa privukla je polovinu svih svetskih investicija u toku 2014. godine, što predstavlja rast od 5 odsto u odnosu na 2013. godinu. Ovim rezultatom, Evropa je prestigla Kinu koja trpi pad investicionih projekata od 6 odsto, i tako postala najatraktivnija destinacija za strane investicije. Rast investicija u region Severne Amerike sa 31 na 39 odsto postavio je ovaj region na drugo mesto po atraktivnosti na globalnom nivou, dok je Kina pala sa prvog na treće mesto.\nUsluge su imale različite rezultate ove godine: softverski projekti (rast od 27 odsto), finansijsko posredovanje (rast od 37 odsto) i administracija (rast od 15 odsto) su svi postigli povišen rast. Sa druge strane, sektor poslovnih usluga imao je pad od 24 odsto, a prati ga sektor istraživanja i razvoja sa padom od samo 1 odsto.\n„U zemljama Jugoistočne Evrope se i dalje procentualno po glavi stanovnika otvara najviše radnih mesta. Rezultati ovogodišnjeg istraživanja pokazali su da je Srbija 2013. godine bila prva na listi po stvorenim radnim mestima iz stranih investicija po glavi stanovnika, dok je za 2014. godinu na petom mestu liste top 15 zemalja Evrope“, objašnjava Stiven Fiš (Stephen Fish) rukovodeći partner kompanije EY u Srbiji, Bosni i Hercegovini i Crnoj Gori.\nEvropske kompanije odgovorne su za polovinu (51 odsto) investicionih projekata upućenih ka Evropi, dok je četvrtina investicija stigla je od multinacionalnih kompanija iz SAD. Sledeće po broju upućenih stranih investicija u 2014. godini nalaze se kineske kompanije sa 210 projekata. Ovo predstavlja rast od skoro 40 odsto u odnosu na prethodnu godinu i jasno ukazuje na nove politike koju kineska vlada sprovodi u cilju sticanja inostrane tehnologije, brendova i resursa radi povećanja domaće proizvodnje i usluga.\nIstraživanje koje je sprovela revizorsko-konsultantska kompanija EY pokazalo je da 59 odsto investitora pozitivno gleda na perspektivu Evrope u naredne tri godine, ali samo 32 odsto rukovodilaca ima planove da otpočne ili proširi svoj posao u Evropi tokom naredne godine.\nMarc Lhermitte, vodeći ekspert za savetovanje pri izboru međunarodnih lokacija kompanije EY i autor ovog izveštaja kaže: „Poboljšanje u relativnoj investicionoj privlačnosti Evrope nije posledica samo ekonomske stabilizacije i oporavka Evrope već i velike nesigurnosti novonastalih tržišta i njihove sposobnosti da nastave trend rasta postignut tokom protekle decenije. Niže cene energenata, slabiji evro i kvantitativne olakšice predstavljaju dodatne podsticaje za ulaganje u Evropu i dovele su do stvaranja skoro 200 hiljada novih radnih mesta širom kontinenta. Ovo je veoma ohrabrujući podatak jer zaposlenost predstavlja jednu od ključnih pokretača rasta.“\nFond za razvoj Srbije odobrio još 33 kredita\nFond za razvoj Srbije odobrio je još 33 kredita preduzećima i preduzetnicima, ukupne vrednosti 761,4 miliona dinara, za investicije, kupovinu opreme i sirovina, saopštilo je Ministarstvo privrede.\nOdobrena su i tri dugoročna kredita u ukupnom iznosu od 5,7 miliona dinara za preduzeće u poplavljenim područjima, i osam reprograma kredita za firme koje imaju teškoća u poslovanju i vraćanju kredita.\nVlada Srbije je, preko Fonda za razvoj, ponovo pokrenula kreditiranje privrede nakon zastoja nastalog početkom 2014. godine. Od početka godine Fond je odobrio 152 kredita u ukupnom iznosu od oko 3,7 milijardi dinara.\nKrediti se mogu koristiti za rekonstrukciju postojećih ili izgradnju novih objekata, modernizaciju proizvodnje novom opremom, obezbeđivanje obrtnih sredstava, kao podsticaj početnicima u biznisu.\nKrediti Fonda za razvoj se odobravaju po povoljnim kamatama i s dužim rokovima otplate, a konkurs traje čitave godine, podsetilo je Ministarstvo privrede.\n28. maja 2015. 0 komentar\nErste Banka je za svoje klijente obezbedila atraktivne kamatne stope za stambene kredite koji se mogu iskoristiti za kupovinu stambenog objekta ili objekta u izgradnji, klasične ili montažne kuće.\nU „Trci za decu“ prikupljena sredstva za Svratište\nČlanovi „AmChamps Alumni Kluba“ Američke privredne komore (AmCham) uručili su donaciju Svratištu Centra za integraciju mladih u vrednosti od 160.000 dinara, prikupljenih akcijom „Trčimo za decu“ u kojoj je učestvovalo preko 150 polaznika AmChamps programa i zaposlenih u kompanijama članicama AmChama, a prikupljeni novac je dovoljan da jedno dete provede 290 srećnih dana u Centru.\n„AmChamps Alumni Klub“ okuplja polaznike prve generacije obrazovnog programa “AmChamps – Mladi lideri promena”, mlade menadžere kompanija članica AmChama i odabrane studente Univerziteta u Beogradu, koji su uspešno pohađali ovaj program tokom 2014. godine. Pored kontinuirane edukacije, deo misije kluba predstavljaju i humanitarne aktivnosti. U akciji „Trčimo za decu“ zajedno sa članovima „AmChamps Alumni kluba“ učestvovali su i polaznici druge generacije programa ali i zaposleni kompanija članica AmChama. Zajedničkim naporima sakupljen je novac namenjen Svratištu, koje predstavlja ključnu podršku u odrastanju više od 150 mališana koji su uključeni u život ili rad na ulici na teritoriji grada Beograda.\n„Veoma smo ponosni da smo uspešno realizovali prvu humanitarnu akciju „Trčimo za decu”, u okviru koje nam je podršku pružio veliki broj naših članova i firmi članica Američke privredne komore. Nastojaćemo da nastavimo da pružamo podršku organizacijama koji se staraju o onima kojima je pomoć najpotrebnija”, izjavio je predsednik alumni programa AmChamps Aleksandar Vratonjić Gligorijević.\nPodrška i donacije kompanija trenutno imaju najveći značaj za funkcionisanje usluga koje Centar za integraciju mladih pruža, jer one predstavljaju jedan od glavnih izvora finansiranja.\n„Ovom prilikom želim da se zahvalim „AmChamps Alumni Klubu“ na donaciji i podršci koju nam pruža i poželim dobrodošlicu u Krug donatora. Pozivamo kompanije da se, poput AmChamps Alumni Kluba, pridruže Krugu donatora Svratišta i mesečnom donacijom od 10.000,00 dinara, u novcu ili robi, podrže rad Svratišta. Takođe, pozivamo i građane da se priključe Krugu donatora, otvore trajni nalog i doniraju 550,00 dinara mesečno. Iznos od 550,00 dinara je potreban da jedno dete provede jedan dan u Svratištu“, rekla je ovom prilikom Neda Marjanović, menadžer programa Filantropije pri Centru za integraciju mladih.\nUprkos krizi i nekim novim ratnim žarištima a samim tim i rastu broja izbeglica, broj gladnih u svetu je pao ispod 800 miliona, saopštila je Organizacija za poljoprivredu i hranu Ujedinjenih nacija (FAO).\nNaime, 72 države sveta su postigle zacrtane „Mileniijumske ciljeve“ koji se tiču smanjivanja siromaštva. Zato sada u svetu ima 795 miliona gladnih, što je za 216 miliona manje nego devedesetih. No, i dalje je to veliki broj – svaka deveta osoba na planeti je neuhranjena.\nNajbolja je situacija u razvijenim zemljama koje su najviše i uradile na smanjivanju siromaštva. U zemljama u razvoju udeo ljudi koji ne konzumiraju dovoljno hrane za normalan razvoj u celokupnoj populaciji je 12,9%. Pre 25 godina taj udeo je bio 23,3%.\nNajveći pomak u suzbijanju neuhranjenosti ostvaren je u Istočnoj Aziji, Latinskoj Americi i na Karibima. Glad je ređa i u nekim delovima Afrike, mada je ovaj kontinent ipak i dalje u najgorem položaju po ovom pitanju.\nU saopštenju FAO-a se navodi da je ovo veliki uspeh s obzirom na izazove sa kojima se svet susretao u poslednjim godinama, počev od globalne finansijske krize, preko pogoršavanja klimatskih uslova pa sve do ratova. Čak i u veoma siromašnim sredinama je ostvaren pomak – trenutno se 24 afričke države suočavaju sa nestašicom hrane, što je dvostruko manje nego devedesetih\nUN će nastaviti da rade na smanjivanju neuhranjenosti, i to uglavnom ulaganjem u siromašne ruralne krajeve, kao i transformisanjem ekonomija tamo gde je veliki broj stanovnika siromašan.\nPregovori s Grčkom daleko od gotovih\nGeneralna direktorka Međunarodnog monetarnog fonda (MMF) Kristin Lagard izjavila je danas za nemačku televiziju ARD da ostaje „još mnogo pola da se uradi“ u vezi s pregovorima sa Grčkom, kao i da zasad nema „čvrstih rezultata“.\nLagardova je takođe odbacila kritike Atine, koja tvrdi da Međunarodni monetarni fond komplikuje pregovore, da ta organizacija radi „odmereno i s uvažavanjem“.\nI nemački ministar finansija Volfgang Šojble izjavio je danas da se ne slaže s gledištem Atine da je Grčka blizu postizanja sporazuma sa svojim kreditorima.\nSporazumom s Grčkom treba da se okonča višemesečna blokada, da se oslobodi finansijska pomoć Grčkoj neophodna da isplati dug koji dospeva 5. juna. Atina insistira na tome da u sporazum ne uključuje nove zahteve za smanjenje plata i penzija.


DnD:Mirna izborna kampanja, bez poštovanja antikovid mera • RTK\nKoalicija nevladinih organizacija "Demokratija na delu" (DnD) je ocenila da je izborna kampanja za izbore gradonačelnika i odbornika u 38 opština na Kosovu bila mirna, sa bogatom programskom ponudom, ali bez pridržavanja antikovid mera, koje je utvrdila Vlada.\n„Trideset dana izborne kampanje pokazalo je da je tradicionalni način vodjenja kampanje sa velikim skupovima zasenjen digitalnom kampanjom. Digitalna transformacija kampanje nesumnjivo je nametnuta ograničenjima prevencije korona virusa, ali i činjenicom da su internetske platforme ponudile mnogo veći, efikasniji i ekonomičniji potencijal u dosezanju masa i glasača“, ocenila je DnD na konferenciji za novinare.\nPlatforme Fejsbuk i Instagram kandidati za gradonačelnike i oni za skupštine opština koristili su za objavljivanje informacija, slanje programskih ponuda, obaveštavanje o aktivnostima i pozivanje na glasanje.\nIako je velika većina ovih postova sponzorisana, nedostaje transparentnost o finansijskim troškovima digitalnih kampanja, ocenila je DnD.\n„Iako su se na početku kampanje neki politički subjekti obavezali da će skratiti dane kampanje, u praksi se to nije dogodilo. Izborna kampanja započela je sastancima sa malim grupama gradjana i uz relativno zadovoljavajuće poštovanje mera protiv korone. Međutim, poštovanje mera i ograničenja u broju učesnika gotovo je napušteno na svim sastancima koji su organizovani u poslednjoj nedelji kampanje“, konstatuje se u izveštaju.\nPrema DnD, za razliku od prethodnih izbornih kampanja, ovog puta je objavljivanje političkih programa obavljeno od početka kampanje, što su kandidati izgleda ocenili kao konkurentsku prednost u trci.\n„Jasne programske ponude, od kojih je većina bila dostupna javnosti, bile su pozitivna karakteristika ove kampanje za većinu kandidata. Organizovane su televizijske debate sa kandidatima za gradonačelnike svih opština sa većinskim albanskim stanovništvom, dok rasprave nije bilo u opštinama sa većinskim srpskim stanovništvom“, navedeno je u izveštaju.\nKapitalne investicije bile su u fokusu političkih programa većine kandidata, sa programima sa transformativnim potencijalom karakterističnim za mnoge opštine, posebno za sedam velikih centara.\nKajari čestitao Jašariju imenovanje na mesto komandanta KBS\nCIK: U Klokotu pobedio kandidat SL, a u Prizrenu DPK


Leposavić: Dijalogom naći rešenje\nOko šest stotina radnika "Trepče" podržano od zaposlenih u preduzećima i ustanovama kao i od velikog broja građana leposavićke opštine na dva sata blokiralo je Ibarsku magistralu kod pogona Flotacije u Leposaviću u znak protesta zbog namere Vlade Kosova da promeni vlasništvo i ovu Kompaniju organizuje kao Javno preduzeće.\nZavršeni mirni protesti radnika RMHK "Trepča"\nNakon završenog protesta radnika RMHK â€žTrepčaâ€œ, okupljenim radnicima Kombinata obratio se Jovan Dimkić, generalni direktor RMHK â€žTrepčaâ€œ obavestivši radnike da je Vlada Kosova donela odluku o povlačenju predloga Zakona o javnim preduzećima.\nPriština se povukla u slučaju Trepča\nSkupština Kosova neće danas raspravljati o slučaju Trepča, pošto je taj kombinat izuzet u poslednji čas iz predloga zakona o javnim preuzećima, kojim je Priština nameravala da preuzme Trepču.\nRadnici Trepče traže pravedno rešenje\nSa protestnog skupa koji su u Rudaru kod Zvečana i Leposaviću,jutros održali radnici Kombinata Trepča, upućen je zahtev "da Vlada Kosova prestane sa političkim opstrukcijama, da preduzme istinske mere za uspostavljanje ravnopravnosti i odamah obustavi postupak promene vlasničke strukture Trepča".\nUkoliko kosovske institucije ne budu povukle predlog spornog zakona, koji omogućava da kombinat "Trepča" pređe u vlasništvo Kosova, Srbija će po svom zakonu pokrenuti proces privatizacije ovog kombinata, najavio je danas ministar privrede Å½eljko Sertić.\nJednostrani prelazak kombinata "Trepča" u vlasništvo Kosova je za Srbiju neprihvatljiv, ovo je jedna od situacija kad treba da pokažemo zube, da podvučemo liniju i kažemo: Dalje nećete moći, rekao je jutros direktor Kancelarije za Kosovo i Metohiju Marko Ãurić.\nŠef Delegacije Evropske unije u Srbiji Majkl Davenport ocenio je da će 2015. godina pružiti velike mogućnosti za ključni napredak Srbije ka članstvu u EU i da je sada vreme da se realizuje ono što je zacrtano na papiru.


Za projekte za mlade više od 143 miliona dinara : Inkluzija\nZa projekte za mlade više od 143 miliona dinara\nMinistar omladine i sporta u Vladi Republike Srbije Vanja Udovičić je 12. avgusta, povodom obeležavanja Međunarodnog dana mladih, potpisao ugovore sa predstavnicima/ama lokalnih samouprava i udruženjima za realizaciju 66 projekata, kojima će biti obuhvaćeno približno 38.000 mladih.\nResorno ministarstvo obezbedilo je više od 143 miliona dinara za ove projekte, usmerene ka ostvarivanju svih devet ciljeva Nacionalne strategije za mlade.\nKroz projekte usmerene ka stimulisanju različitih oblika zapošljavanja, samozapošljavanja i preduzetništva mladih, planirano je da se uključi 8.700 mladih.\nUdovičić je čestitao mladima njihov dan, istakavši da su oni najvredniji resurs i kapital naše zemlje.\nŽelim vam da ostvarite snove u svojoj zemlji i da razvijate potencijale na ličnu i društvenu dobrobit, a mi ćemo nastaviti da nagrađujemo vaš trud, znanje i uspehe, poručio je ministar.\nTema Međunarodnog dana mladih na globalnom nivou ove godine bila je transformacija obrazovanja.\nPrepoznajući posebnu i važnu ulogu mladih u društvu, Ministarstvo omladine i sporta kontinuirano radi na stvaranju uslova za njihov kvalitetniji život u Srbiji. Svojim aktivnostima iz dana u dan Ministarstvo dokazuje da misli na mlade svih 365 dana u godini, i da će nastaviti da sistematski i kontinuirano ulaže u njihov razvoj. Resorno ministarstvo ima uspostavljene osnovne mehanizme za aktivno učešće mladih u društvu, kroz rad saveza, udruženja mladih, udruženja za mlade, kancelarija za mlade na lokalnom nivou i omladinskih klubova. To je mreža od približno 1.600 aktera koji deluju širom Srbije i na njenoj održivosti rade ministarstva, lokalne samouprave, civilni i privatni sektor.\nTrenutno na lokalnom nivou, uz podršku Ministarstva, aktivno je 136 kancelarija za mlade, a kroz opremanje, izgradnju i rad 113 omladinskih klubova i teretana na otvorenom/malih sportskih terena, stvoreni su uslovi za kvalitetno provođenje slobodnog vremena i razvijanje zdravih stilova života. Takođe, tu spadaju i aktivno učešće mladih u društvu, korišćenje i kreiranje kulturnih sadržaja, neformalno obrazovanje i informisanje prilagođeno potrebama mladih, a glas mladih se čuje i kroz rad Saveta za mlade, kao savetodavnog tela Vlade.\nKroz ostale projekte, usmerene ka realizaciji ciljeva Nacionalne strategije za mlade, približno 10.000 osoba će biti uključeno u aktivnosti koje promovišu zdrave i bezbedne stilove života i kvalitetno provođenje slobodnog vremena.\nU cilju podsticanja volonterizma i aktivnog učešća mladih u društvu, u programu “Mladi su zakon”, učestvovaće više od 1.400 volontera/ki koji će pokloniti 50.000 volonterskih sati unapređenju 150 lokalnih zajednica u Srbiji.\nFond za mlade talente na godišnjem nivou podrži više od 3.400 najboljih srednjoškolaca/ki i studenata/kinja. U prethodnom periodu preko Fonda je dodeljeno približno 28.000 nagrada i stipendija u ukupnom iznosu većem od 7,5 milijardi dinara.\nOvi i još puno drugih rezultata, na najbolji način pokazuju da Ministarstvo uspešno radi na tome da mladima stvori uslove u kojima oni neće osetiti potrebu da napuste Srbiju, već da upravo ovde rade, osnivaju porodice i ostvare sopstvene potencijale, navodi se u saopštenju Ministarstva omladine i sporta.


Narodna Skupština Republike Srpske je racionalna i pokušaćemo naći konsenzus sa svima. Ako su spremni da budu s nama, ja sam spreman da prihvatim sve njihove inicijative pa do toga da proglasimo samostalnost već iduće sedmice pa šta bude, rekao je Milorad Dodik, srpski član Predsedništva BiH, danas nakon što je Valentin Incko, visoki predstavnik u BiH, nametnuo zakona o genocidu.\n"Trpeli smo 25 godina, RS je korigovala mnoge svoje stavove i RS je pretrpela što niko ne bi pretrpio u rušenju njenog subjektiviteta", rekao je Dodik.\nDodao je da RS treba dati institucionalni odgovor i da će biti sazvana sednica NS RS sledeće sedmice.\nTražiće se da Skupštini zabrani delovanje na teritoriji Republike Srpske Suda, Tužilaštva, SIPA i svih institucija van Dejtonskog sporazuma.\nfeb 04, 2021 862\njun 17, 2021 508\njun 11, 2021 694\nmar 04, 2021 2572\nmaj 29, 2021 559\njun 14, 2021 491\nmar 13, 2021 938


Brisel predlaže rešenja za slučaj gasne krize | Evropa | DW | 23.10.2014\nBrisel predlaže rešenja za slučaj gasne krize\nKako niko u Evropi ove zime ne bi ostao bez grejanja, EU i Zapadni Balkan moraju da unaprede energetsku infrastrukturu, saradnju, ali i poverenje i solidarnost. U slučaju problema sa ruskim gasom, Brisel predlaže…\nRečenica „zima stiže“ postala je simbol ne samo poznatog američkog serijala već opšte atmosfere koja u Evropi vlada od samog početka ukrajinske krize. I baš kao „na filmu“, pred sam kraj, situacija je napeta: meteorolozi najavljuju hladnu zimu, grejna sezona već je počela, a EU Rusija i Ukrajina još nisu postigle sporazum o tzv. „zimskom paketu“ koji bi, bar do proleća, osigurao tople domove velikog broja građana Evrope.\nPoslednja poruka iz Brisela glasi da će Evropska unija i Ukrajina „istražiti načine“ kako da do 29. oktobra, što je samo dva dana pred istek dogovorenog roka za isplatu prvog dela ukrajinskog duga Rusiji, „zatvore finansijski jaz“. I dok EU, sa jedne strane, razmatra kako da pomogne Kijevu da do kraja godine isplati 3,1 milijardu dolara duga za gas, što bi osiguralo i nesmetani tranzit tog energenta do zemalja-članica, Brisel sa druge strane razmišlja i o „planu B“.\nRazmotrena su tako dva scenarija, prvi po kome dolazi do potpune obustave uvoza gasa iz Rusije i drugi, gde je ta isporuka „poremećena“ na ukrajinskoj tranzitnoj teritoriji i to u trajanju od jednog do šest meseci. Rezultati dobijeni analizom gasnih sistema evropskih zemalja, uključujući nacionalne potrebe, mogućnost prelaska na druge energente, infrastrukturu i prekogranična solidarnost i saradnju, upalili su „crveno svetlo“ nad područjem Baltika i Zapadnog Balkana. U izveštaju Evropske komisije navodi se da bi u slučaju „dužeg poremećaja“ u isporuci gasa domovi u Srbiji, Bosni i Hercegovini, Makedoniji, ali i Finskoj i Estoniji mogli da postanu hladni.\nSrbija ipak, zbog domaće proizvodnje i mogućnosti za skladištenje gasa, može da računa na bezbedno snabdevanje toplana i domaćinstava do februara 2015. godine.\nKada je reč o mogućoj krizi u snabdevanju gasom, zemlje na Zapadnom Balkanu dele se u dve kategorije. Prvu čine Albanija, Crna Gora i Kosovo koje, prema izveštaju Evropske komisije, nemaju niti tržište, niti potrošnju prirodnog gasa. U drugoj grupi su Srbija, BiH i Makedonija koje gas za svoje potrebe uvoze prvenstveno iz Rusije i to preko Ukrajine. Evropska unija ocenjuje da su kapaciteti nacionalnih infrastruktura za gas tih zemalja vrlo ograničeni i kao takvi predstavljaju problem za „fleksibilan protok gasa iz različitih izvora“.\n„U Bosni i Hercegovini i Makedoniji postoji samo jedna ruta za snabdevanje gasom, a u Srbiji jedna izlazna i jedna ulaza tačka, bez mogućnosti promene smera njegovog protoka“, upozoravaju u Evropskoj komisiji i predviđaju da bi u slučaju problema u isporuci gasa iz Rusije došlo do „ozbiljnih posledica, uključujući i potrošače u domaćinstvima.“ Procenje se da bi u roku od nekoliko dana, najviše nedelja, dostupnost gasa u BiH i Makedoniji bila smanjena za 80 do 100 procenata, dok bi Srbija, kako zbog domaće proizvodnje i mogućnosti za skladištenje gasa, imala bezbedno snabdevanje toplana i domaćinstava do februara 2015. godine.\nKao jedno od mogućih internih rešenja za nestašicu gasa za grejanje u regionu, Brisel navodi mogućnost zamene tog energenta naftom (do 30 procenata tokom zime u BiH i Srbiji) ili električnom energijom. Istovremeno, upozorava se na nedovoljne zalihe nafte u Srbiji i BiH, ali i na nespremnost industrijskog sektora u tim zemljama da se prilagodi eventualnoj zameni energenata.\nU situaciji kada sama Evropska unija, koja iz Rusije uvozi preko 50 procenata potrebnih energenta, počev od gasa, nafte do uglja, još razmatra gde postoji mogućnost pronalaženja „alternativnih izvora“, Brisel poziva zemlje članice Unije, kao i članice Energetske zajednice (Albanija, BiH, Makedonija, Srbija, Moldavija, Ukrajina i Kosovo) da se ne ograniče samo na nacionalne potrebe, već da međusobno sarađuju.\n„Ako budemo radili zajedno, ako pokažemo solidarnost i primenimo preporuke, ni jedno domaćinstvo u EU neće ostati hladno ove zime“, poručio je evropski komesar za energetiku Ginter Etinger. U pitanju je, kažu u Evropskoj komisiji, izgradnja poverenja i saradnje u oblasti energetike među evropskim zemljama, kako u kriznim tako i u redovnim situacijama. Kao ključna zemlja za gasnu interkonekciju u regionu vidi se Mađarska. Kao što je to bio već slučaj tokom gasne krize 2009. godine, Mađarska je jedina gasna konekcija za Srbiju, a kroz nju i za BiH. Mađarska je gasovodom povezana i sa Hrvatskom, koja pak može dobiti gas i iz Austrije i Slovenije.\nEvropski komesar Etinger: Ako budemo radili zajedno, ako pokažemo solidarnost i primenimo preporuke, ni jedno domaćinstvo u EU neće ostati hladno ove zime\nEvropska komisija pozvala je zato Budimpeštu da potpiše sporazume o bezbednosti isporuke u kriznim situacijama sa susednim zemljama, kako bi se procenile potrebe dotoka gasa u Mađarsku i tranzita ka susedima. Mađarska, BiH i Srbija bi u novembru trebalo da počnu konsultacije o pristupu treće strane postojećim gasovodima. Od Beograda se takođe traži da obezbedi efikasan pristup svojim skladištima i gasovodima, kao i da preduzme korake u pravcu izgradnje bugarsko-srpskog interkonektora koji bi trebalo da postane funkcionalan u 2015. godini.\nBosna i Hercegovina se podseća na neophodnost reforme gasnog sektora na nacionalnom nivou koja bi od janura 2015. godine trebalo da omogući pristup treće strane svim entiterima, ali i razreši pitanje distributera u cilju fleksibilnog korišćenja energetske infrastrukture. U Briselu napominju da je među zemljama Balkana dosadašnja saradnja u oblasti gasne sigurnost relativno slaba, kao i dijalog na tu temu sa Evropskom unijom.\nKljučne reči gas, Srbija, Rusija, Ukrajina, BiH, EU, Evropa, gasovod\nTrajni link https://p.dw.com/p/1DaCe


Zaječar: Počeo inkluzivni festival „ART ZONA ZA SVE“ (FOTO) | Radio Magnum 103 MHz\nHome / Vesti / Zaječar: Počeo inkluzivni festival „ART ZONA ZA SVE“ (FOTO)\nZaječar: Počeo inkluzivni festival „ART ZONA ZA SVE“ (FOTO)\nSvečanim defileom učesnika od centra grada do Dečijeg centra, juče je u Zaječaru počeo treći Međunarodni inkluzivni festival dečijeg i omladinskog stvaralaštva „Art zona za sve“. Defileu je prethodila radionica u Dečijem centru, na kojoj je izrađena maskota Festivala. Tokom trajanja ovog jedinstvenog festivala u Srbiji, održavaće se razne radionice, kao i prezentacije i predstave u cilju razvijanja dečijeg i omladinskog stvaralaštva.\n„Suština festivala je u upoznavanju učesnika i razmeni iskustava, da vide da se suočavaju sa istim problemima koji ih vežu, ali i da imaju uspeha. Mi smo još uvek na nekom nivou prikazivanja njihovih potencijala i to nije dovoljno i mora još da se afirmiše. Za decu sa smetnjama u razvoju ovaj festival mnogo znači“, istakla je Selena Ristić Vitomirović iz zaječarskog Dečijeg centra.\nTokom prvog dana festivala, nastupili su mladi bubnjari „Dečijeg centra“, Velislav Velčev iz Sofije, Mara Bošnjak iz Novog Sada, Robert Gaborakipov, korisnici Centra za dnevni boravak „Mara“ iz Niša, polaznici „Montesori radionice“ Dečijeg centra Zaječar i članovi Udruženja „Živimo zajedno“ iz Beograda koji su izveli inkluzivnu operu „Časovničar“.\n„Opera ,,Časovničar’’ Udruženja „Živimo zajedno“ iz Beograda, je prva u našem regionu, na Balkanu, koja je rađena sa slepim i slabovidim osobama. U početku ne može da se vidi da su to slepe i slabovide osobe jer se čuje samo kvalitet njihovog izvođenja. Predstava je jako kvalitetna i iz tog razloga je i otvarila festival“, istakla je Selena.\nDanas, drugog dana festivala, u Dečijem centru, od 16.00 do 17.30 biće organizovana radionica „pletenje rukama“ koju će voditi Sonja Simeonović. Nakon toga, na sceni „Art zone za sve“ nastupiće: Milica Ilić, učenici OSO „Jelena Majstorović“ iz Zaječara, članovi Udruženja „Duga“ iz Negotina, učenici Osnovne škole „Ljubica Radosavljević Nada“, glumci teatra „Geto“ iz Gračanice, glumica Tanja Josić iz Novog Sada. U okviru festivala, danas će biti organizovana i revija šešira.\nOrganizator Festivala je Dečiji centar Zaječar, uz podršku Ministarstva kulture i informisanja Republike Srbije, kao i Grada Zaječara.


Ruski protest UN-u zbog upravljačke grupe za Kosovo - Klix.ba\nRuski protest UN-u zbog upravljačke grupe za Kosovo\n3.3.2008. u 16:51\nRusija je kazala da je uložila protest Ujedinjenim nacijama povodom uspostave Međunarodne upravljačke grupe za Kosovo, što je čini 15 zemalja koje su dosad priznale nezavisnost Kosova.\nGlasnogovornik ruskog ministarstva vanjskih poslova Mihail Kaminjin rekao je da je formiranje Upravljačke grupe protivno dosadašanjim odlukama UN-a i da bi moglo imati "nesagledive posljedice".\nKaminjin se još požalio na "arbitrarno nametanje" Upravljačke grupe koja "pogrešno" tvrdi da je povezana s UN-om. "Svaki pokušaj da se kosovske pitanje riješi izvan UN-a mogao bi zakomplicirati situaciju s potencijalno nesagledivim posljedicama", rekao je Kaminjin.\nSrbija je uložila sličan formalan protest UN-u još prošle sedmice i tvrdi da je novoformirana grupa nezakonita. Beograd je oštro kritizirao holandskog diplomata i šefa misije EU-a na Kosovu Pietera Feitha, koji je ujedno i predstavnik Međunarodne upravljačke grupe.\nFeith je rekao kako neće dozvoliti Srbiji da spriječi razmještanje 1800 policajaca, službenika i pravosudnih stručnjaka sa zadatkom da nadgledaju provedbu plana o kosovskoj nezavisnosti.\nOn je rekao "da podjele neće biti" i da Srbi na sjeveru Kosova "neće dobiti ni kantone ni autonomiju". U intervjuu za BBC Feith je rekao da Evropskoj uniji u vezi s tim predstoji težak, ali ne i nerješiv zadatak.\n"To je izazov za nas. Moramo objasniti svoje namjere raznim zajedincama i dobro im razjasniti prednosti Ahtisaarijeva plana. Dakle, to je pitanje dopiranja do ljudi i objašnjavanja, kao i toga da razdvojimo pitanje statusa Kosova od tehničkih pitanja koja se nalaze u Ahtisaarijevu planu", kazao je.\nPieter Feith je rekao BBC-u da Evropsku uniju u namjeri da izađe ususret Srbima na Kosovu neće spriječiti činjenica da Evropskoj misiji čak nije dozvoljeno da u sjevernom, srpskom dijelu Kosovske Mitrovice koristi svoj ured.\n"Tačno je da u ovom trenutku misija, odnosno ured nije u upotrebi. S druge strane, mi povremeno boravimo tamo, održavamo stalne kontakte s predstavnicima srpske zajednice. Možemo nastaviti svoj rad, uključujući tu i rad na projektima koji direktno koriste srpskoj zajednici. Mislim da zgrade i uredi nisu toliko bitni koliko naše aktivnosti."\nPieter Feith, kojeg je Upravljačka grupa izabrala za međunarodnoga civilnog predstavnika na Kosovu, također kaže kako ne vjeruje da Srbi zaista žele podijeljeno Kosovo.\n"Nisam siguran i pitam se da li je podjela Kosova zaista namjera vlasti u Beogradu, zato što bi podjela de facto značila prihvatanje kosovske države. Kao drugo, posljednja rasprava unutar Međunarodne upravljačke grupe - grupe prijatelja Kosova, inače vrlo jake koalicije koju pored ostalih čine i SAD, i EU, i niz drugih važnih država, pokazala je da svim mi odbijamo ideju podjele. To je naš stav u ovom trenutku i od toga nećemo odustati", kazao je za BBC posebni izaslanik EU-a za Kosovo Pieter Feith.\nBan ki-Moon pozvao Vijeće za ljudska prava na nepristranost


Moldavski predsednik blokira sve što može da naudi odnosima sa Rusijom - 05.08.2017, Sputnik Srbija\nMoldavski predsednik blokira sve što može da naudi odnosima sa Rusijom\nPredsednik Moldavije Igor Dodon izjavio je da namerava da blokira sve moguće nacrte zakona koji bi mogli da pogoršaju odnose sa Rusijom. 05.08.2017, Sputnik Srbija\nrusija, vesti, svet, moldavija, dmitrij rogozin, igor dodon\n© Sputnik / Sergeй Mamontov / Uđi u foto-galerijuVicepremijer Rusije Dmitrij Rogozin i predsednik Moldavije Igor Dodon tokom sastanka u Kišinjevu\nPredsednik Moldavije Igor Dodon izjavio je da namerava da blokira sve moguće nacrte zakona koji bi mogli da pogoršaju odnose sa Rusijom.\n„Kao predsednik Moldavije i na osnovu legitimnog mandata koji mi je poverio narod naše zemlje, braniću interese moldavskog naroda i nameravam da blokiram svim mogućim pravnim sredstvima, uključujući i bojkot nacrta zakona koji usvaja parlament, pokušaje vladajuće Demokratske partije da sabotira i uništi naše bilateralne odnose sa Rusijom“, napisao je Dodon na svojoj stranici na Fejsbuku posle sastanka sa potpredsednikom Vlade Rusije Dmitrijem Rogozinom u ambasadi Rusije u Iranu.\nPrema njegovim rečima, apsolutno je neprihvatljivo „podrivanje temelja međudržavnih diplomatskih odnosa zbog sitnih partijskih interesa i pokušaj političkog opstanka jedne stranke i njenog rukovodstva“.\nDodon je naveo da su ovlašćenja i odgovornost predsednika u oblasti spoljne politike jasno propisani Ustavom, a kardinalne odluke od kojih zavisi budućnost bilateralnih odnosa sa strateškim partnerima treba donositi samo u dogovoru sa šefom republike i razmatrati na sastancima vrhovnog Saveta bezbednosti zemlje.\n„Shvatajući neviđenu, grubu i ničim neargumentovanu u smislu diplomatskih normi agresivnu politiku moldavske vlade, pozivam naše ruske partnere da pokažu mudrost, da ne nasedaju na očigledne provokacije i nastave pozitivan program koji smo dogovorili sa ruskim predsednikom Vladimirom Putinom“, istakao je Dodon.\nRanije je Moldavija proglasila vicepremijera Rusije Dmitrija Rogozina personom non grata. Prema rečima ministra spoljnih poslova te zemlje Andreja Galbura, na taj način mu je zabranjen ulazak u zemlju, kao i prelet preko njene teritorije.


Španski premijer Pedro Sančez, kojeg je opozicija kritikovala što je odbio danas da razgovara sa liderom opozicije u Venecueli Huanom Gvaidom, izjavio je da je dijalog neophodan za rešavanje krize u toj latinoameričkoj zemlji.\n"To je složena kriza koja zahteva dijalog... Stav španske vlade uvek je bio da daje prednost dijalogu" opozicije i vlasti predsednika Venecuele Nikolasa Madura, rekao je Sančez.\nPremijer je dodao da je njegova vlada uvek podržavala opoziciju u Venecueli i da dodao da se zalaže za organizovanje izbora u toj zemlji. Sančez je podsetio da je Španija pružila utočište opozicionaru Leopoldu Lopesu koji se sklonio u špansku ambasadu u Karakasu.\nSančez, koji je bio jedan od prvih evropskih lidera koji je podržao Gvaida prošle godine kao privremenog predsednika Venecuele, izvazao je kritike što ga danas neće primiti.\nŠpanska desnica smatra da je Sančez promenio stav o Gvaidu posle ulaska u vladu stranke Podemos, koja je bila bliska sa vladom Madura.


VESIĆ NA FEJSBUKU: Šolak preko Ćosića naredio novinarima N1 da me napadaju! – Embargo\nPrijatelji koji rade na N1 poslali su mi ovo uputstvo koje je danas ili juče svojim novinarima podelio Dragan Šolak preko Jugoslava Ćosića. Cilj je – kako napasti Vesića i kako sakriti Hardingov izveštaj, napisao je zamenik gradonačelnika Goran Vesić na svom fejsbuk profilu…\n– I za divno čudo danas na konferenciji za novinare novinar N1 Miodrag Sovilj upravo to pita! I posle se ljute kada kažem da nisu objektivni i da se bave politikom – prokomentarisao je Vesić.\n← Protest protiv Nebojše Zelenovića, 30. dan: Nebojša Zelenoviću i Dušane Petroviću, neće vas narod\nVesić: Ćosić mobinguje novinare TV N1 →\nGORAN VESIĆ: POLITIČAR BEZ POLITIKE\nфебруар 2, 2018 admin 0


Okončan arbitražni postupak VTB banke protiv KAP-a – Bankar.me\nJune 13, 2016 BERZA, CRNA GORA, CRNA GORA, PLANETA, SVE VIJESTI Leave a comment\nOn je kazao da je KAP u stečaju, okončanjem tog arbitražnog postupka, postigao još jedan značajan uspjeh u postupcima pred međunarodnim sudovima.\n„Londonski sud je, na zahtjev pravnih zastupnika KAP-a u stečaju, 17. maja donio rješenje kojim je okončao arbitražni postupak po tužbi austrijske VTB“, naveo je Perišić u saopštenju.\nOn je podsjetio da je Visoki sud pravde u Londonu u novembru 2014. godine, prije odluke Londonskog suda za međunarodne arbitraže, donio odluku kojom je priznat stečajni postupak koji se vodi nad KAP-om pred Privrednim sudom Crne Gore, kao glavni strani sudski postupak, prenosi Mina-biznis.\n„Tu odluku je Visoki sud pravde u Londonu potvrdio 17. aprila prošle godine“, dodao je Perišić.\nOn je kazao da je takvom odlukom potvrđeno da Privredni sud Crne Gore sprovodi stečajni postupak nad KAP-om u skladu sa Zakonom o stečaju i da je zakon usklađen sa svim direktivama Evropske unije (EU) i UNCITRAL model-zakonom o međunarodnom stečaju.\nPOJMOVIarbitraža zbog KAP-a arbitraža zbog kapa KAP Kombinat Aluminijuma Podgorica Veselin Perišić Stečajni upravnik\nPrevious Evo koliko će iznositi zarade službenika po novom zakonu\nSljedeći Rekonstrukcija pruge Beograd-Bar nakon 40 godina


Forenzičar: Presuda Mavriću zasnovana na nezakonitim dokazima - Društvo - Dnevni list Danas\nPočetna » Društvo » Forenzičar: Presuda Mavriću zasnovana na nezakonitim dokazima\nForenzičar Nenad Šipka ocenio je danas da je presuda Višeg suda u Novom Pazaru kojom je Fahrudin Mavrić 2012. godine osuđen na 30 godina zatvora, zbog ubistva policajca Željka Zečevića 2010. godine u Batrgama, zasnovana na nezakonitim dokazima.\n0Piše: Beta 11. decembra 2019. Izmenjeno: 19.25\nOn je na konferenciji za novinare u prostorijama Stranke pravde i pomirenja (SPP) rekao da je na zahtev Mavrićeve porodice uradio forenzičku 3D rekonstrukciju, kojom želi da ukaže na greške koje su se dogodile u pravosnažnoj presudi.\n„Ključni detalj su tragovi krvi, jer je prolazak projektila kroz balistički želatin pokazao da je pritisak morao povući biološki materijal, odnosno delove tkiva. Time bi se potvrdilo da li je to putanja i projektil koji je pogodio Zečevića. Drugi ključni detalj su nezakoniti dokazi, jer je veštak koji je doneo dokaze, na osnovu kojih je Fahrudin i osudjen, morao biti izuzet sa sudjenja. Ako se ovo izuzme onda nema nijednog dokaza da je Fahrudin povukao obarač pištolja“, rekao je Šipka.\nOn je istakao da taj potez ne predstavlja pritisak na sud ili ometanje pravde, već argumentovane tvrdnje.\n„Ljudski život je nešto najvrednije, a Fahrudin nije smeo da uzima pištolj od službenog lica i to je njegova greška i treba da snosi odgovornost za učinjeno delo, ali samo za ono što je učinio“, rekao je Šipka.\nOn je istakao da je pravni zastupnik pre mesec dana Višem sudu u Novom Pazaru poslao Zahtev za ponavljanje postupka.\nFahrudinov otac Džafer Mavrić rekao je da porodica od suda očekuje samo istinu i pravdu.\n„Ako u ovoj zemlji postoji pravde i zakona očekujem da će sud povratiti ovaj postupak, jer forenzičar ima nove dokaze. Ukoliko se dokaže da je pravosnažno rešenje bilo ispravno mi se slažemo sa kaznom zatvora od 30 godina“, rekao je Džafer.\nSudsko veće Višeg suda u Novom Pazaru, kojim je predsedavao sudija Adil Bibić, u obrazloženju presude je naglasilo zločinačke namere koje je osudjeni Mavrić pokazivao prema Zečeviću, iako ga Zečević nije vezao lisicama, kao i ponavljanje tih namera, prilikom otimanja oko pištolja, koje je usledilo pošto je Mavrić izvukao pištolj ubijenog Zečevića.\nFahrudin Mavrić, Novi Pazar, visi sudBeograd\nFahrudin Kladničanin: U svakoj novopazarskoj kući događaju se protesti\nMuamer Zukorlić pozitivan na koronu


Nema opasnosti od oružanih sukoba na Balkanu\nProcjena da u ovom dijelu regiona više nema bezbjednosnih rizika i mogućnosti oružanih sukoba jedan je od glavnih razloga što je Međunarodna krizna grupa praktično zatvorila kancelariju u Državnoj zajednici Srbija i Crna Gora, ocjenjuje za Radio Slobodna Evropa direktor ove nevladine organizacije za zapadni Balkan, Džejms Lajon.\nRSE: Gospodine Lajon, Međunarodna krizna grupa je praktično pred zatvaranjem kancelarije u Beogradu, mada ćete Vi tu ostati još neko vrijeme kao specijalni izaslanik za Balkan. Šta je razlog povlačenja te uticajne međunarodne organizacije, s obzirom da u regionu još nijesu okončani neki važni procesi, kao što je riješavanje državnog statusa Crne Gore i budućeg statusa Kosova?\nLAJON: Prvo i osnovno, mi nismo pred zatvaranjem. Mi se u Beogradu nećemo zatvoriti do kraja 2006. i ako stvari idu na gore, na loše onda se nećemo zatvoriti uopšte. Ali razlog zbog čega mi imamo nameru da trenutno smanjimo broj osoblja u Beogradu je ustvari zato što mi smatramo da će do kraja 2006. da budu rešene, manje više rešene i poznati smer svih važnih problema na Balkanu koji su ostali i koji bi mogli prouzrokovati sukobe. To su budućnost Crne Gore i budući status Kosova.\nRSE: Drugim riječima, ne vidite neke nove bezbjednosne rizike?\nLAJON: Ne. I naša organizacija se bavi ekskluzivno sprečavanjem sukoba. I ako mi procenimo da neće biti sukoba na jednom prostoru, onda mi ne ostajemo na prostoru gde mi smatramo da nema rizika novog vojnog oružanog sukoba i u jednom smislu to su dobre vesti za balkanske zemlje.\nRSE: Procesi riešavanja budućeg statusa Kosova i državnog statusa Crne Gore teku paralelno. Da li smatrate da je to otežavajuća okolnost ili dobra stvar?\nLAJON: Ja mislim da je dobra stvar ako mi što brže rešimo sva ostala granična statusna pitanja zato što ni Kosovo, ni Crna Gora, ni Srbija ne mogu da krenu napred da razvijaju svoje ekonomije, svoj društveni život, svoj politički život sve dok nisu rešili najosnovnije pitanje gde su naše granice i koje su naše ingerencije. I sve dok Crna Gora, Srbija i Kosovo nisu rešili ta pitanja, političari uvek mogu da se sakriju iza tih većih državnih problema kao razloga za politiku ne činjenja.\nRSE: U Crnoj Gori su u toku pregovori vlasti i opozicije oko referendumskih pravila uz posredništvo Evropske unije, čiji se visoki predstavnik za spoljne poslove i bezbijednost Havijer Solana do skoro otvoreno zalagao za opstanak državne zajednice. Pitam Vas ovo kao analitičara, da li mislite da je u posljednje vrijeme došlo do izmjene stava Brisela oko ovog pitanja?\nLAJON: Koliko mi možemo da vidimo što se zvaničnih izjava tiče u Briselu od strane Havijera Solane oni i dalje podržavaju na zvaničnom nivou opstanak državne zajednice, ali nezvanično, iza zatvorenih vrata svi su veoma pesimistični i svi su manje više prihvatili da će državna zajednica da prestane da postoji negdje sredinom ove godine i oni se polako psihološki pripremaju za takvu eventualnost.\nRSE: U Srbiji ste često bili na meti moćnih interesnih grupa koje ste otvoreno optuživali da su se nelegalno obogatili na privilegijama Miloševićevog režima, ali i novih demokratskih vlasti. Da li i u Crnoj Gori prepoznajete taj problem nelegalno stečenog kapitala i koliko su te okolnosti prepreka demokratizaciji i napretku država u regionu uopšte?\nLAJON: Ja mislim da je i u Crnoj Gori isti problem u drugoj meri, zato što su u Crnoj Gori problemi druge prirode, ali ipak posle ratnih sukoba devedesetih godina pojavila se jedna nova oligarhija u svim republikama bivše Jugoslavije i ta oligarhija, deo njih su se obogatili na način koji nije baš transparentan i zbog toga uvek je postavljeno dosta pitanja o korupciji, o nezakonskim, da li su ti ljudi bili možda angažovani u nekim aktivnostima koje su možda bile nezakonske. Problem je u tome što ti novi oligarsi na neki način vrše veoma, veoma perfidan uticaj na svakodnevni politički život u tome što imaju dosta para i mogu da kupe i mogu da podmite i mogu svašta da rade. Već smo videli dosta tih slučajeva koji su izašli u javnost, mislim posebno sad na Srbiju, gde su bili slučajevi podmićivanja, gde su bili slučajevi kupovine narodnih poslanika i slično. Koliko ja vidim u Crnoj Gori, obzirom da je Crna Gora jedna od tih republika koje su izašle iz tog sistema i bile angažovane na neki način u ratnim sukobima devedesetih, da postoji isti problem.


matematičari - Sputnjik Srbija\n12:25 26 Februar 2021\nApsolutni pobednici Olimpijade: Srpski matematičari i fizičari briljirali u Kazahstanu\nTim Matematičke gimnazije osvojio je prvo mesto i Grand pri nagradu koja se dodeljuje ekipi koja je apsolutni pobednik 16. Međunarodne žautikovske olimpijade iz matematike, fizike i informatike.\nMladi matematičari Srbije prvaci Balkana\nNa 36. Balkanskoj matematičkoj olimpijadi u Kišinjevu, mladi matematičari Srbije osvojili su prvo mesto u ekipnom takmičenju u konkurenciji 11 zvaničnih i šest gostujućih zemalja.\nKo će biti pobednik Mundijala u Rusiji? Evo šta predskazuju matematičari\nPobednik Svetskog prvenstva u fudbalu, koje će od 15. juna do 15. jula biti održano u Rusiji, biće Brazil, dok će ruska reprezentacija ući u nokaut fazu s verovatnoćom od blizu 65 odsto, saopštili su naučnici s Univerziteta u Insbruku (Austrija).\nMladi srpski matematičari trijumfovali u Moskvi\nUčenici beogradske Matematičke gimnazije apsolutni su pobednici na matematičkom višeboju u Moskvi, jednom od najprestižnijih takvih takmičenja.\nNa 58. Međunarodnoj matematičkoj olimpijadi u Brazilu, Srbija je ekipno, u konkurenciji 111 zemlja, zauzela 18. mesto, a pojedinačno su osvojene četiri srebrne i dve bronzane medalje, saopštio je predsednik Društva matematičara Srbije dr Vojislav Andrić.


Hrvatska: Stop za sve sa srpskim pasošem - 24.09.2015, Sputnik Srbija\nNa graničnom prelazu Bajakovo posle početka primene mera Vlade Srbije prema Hrvatskoj u tu zemlju onemogućen je ulaz svima koji imaju srpski pasoš. Neka vozila... 24.09.2015, Sputnik Srbija\npolitika, vesti, svet, bajakovo, srbija, zoran milanović, hrvatska, region\n08:21 24.09.2015 (Osveženo: 03:35 26.08.2021)\n© Tanjug / N. JovanovićSrpsko-hrvatska granica Bajakovo\nNa graničnom prelazu Bajakovo posle početka primene mera Vlade Srbije prema Hrvatskoj u tu zemlju onemogućen je ulaz svima koji imaju srpski pasoš. Neka vozila i autobusi posle ponoći vraćeni su sa Bajakova u Srbiju.\nAutobus "Laste" na liniji Beograd-Banjaluka koji ima beogradske registarske oznake vraćen je sa Bajakova oko 1.30 sati, a putnici su rekli da ih nisu pustili u Hrvatsku, javio je Tanjug.\n"Kada smo došli na granicu vratili su nas sa obrazloženjem — ne može srpsko vozilo, niti srpski pasoš da prođe u Hrvatsku ni na jednom prelazu", rekla je putnica Draginja Živanović iz Smedereva koja je sa sestrom posla u Bosansku Gradišku.\nOna dodaje da šofer hoće da se vrati za Beograd, ali da putnici insistiraju da se još zadrže na prelazu Batrovci očekujući da će možda uspeti da prođu.\n24 Septembar 2015, 07:57\nRadovan Galić koji je sa suprugom pošao iz Grocke na sahranu u Hrvatskoj rekao je takođe da su im hrvatski graničari poručili da "svi sa srpskim pasošem kao i sve što je srpsko ne može da uđe nijednim prevozom u Hrvatsku".\nBoško Bjelošev kaže da je australijski državljanin i da ne može da nastavi put za Banjaluku, jer je autobus vraćen.\n"Trebalo bi da zovem australijsku ambasadu da vidim šta ću ja ovde na sred puta. Da li treba da idem pešice za Banjaluku", rekao je ovaj putnik.\nZabrana putničkog saobraćaja odgovor Srbiji\nHrvatski ministar unutrašnjih poslova Ranko Ostojić izjavio je da zabrana ulaska u Hrvatsku za putničke automobile i autobuse srpskih registracija predstavlja "odgovor Srbiji", javila je Televizija Nova.\nOstojić je to izjavio nakon što je noćas ministar unutrašnjih poslova Nebojša Stefanović na graničnom prelazu Batrovci objavio da je Srbija od ponoći primenila kontramere na jednostranu odluku hrvatske vlade da zatvori granice prema Srbiji.


Vlada USK sljedeće sedmice počinje provjeru diploma uposlenika koji primaju platu iz budžeta | Krupljani.BA\nVlada USK sljedeće sedmice počinje provjeru diploma uposlenika koji primaju platu iz budžeta\nVlada Unsko-sanskog kantona sljedeće sedmice počinje provjeru diploma svih uposlenika koji primaju platu iz budžeta ovog kantona.\nOdluka je usvojena na posljednjoj sjednici na kojoj je razmatrana i prihvaćena inicijativa Radnog tijela za borbu protiv korupcije, koje je zaduženo da u roku od osam dana pripremi procedure i način provjere.\n“Provjeravat će se diplome uposlenih u ministarstvima, upravama, upravnim organizacijama, ustanovama, zavodima i drugim tijelima gdje je osnivač USK. To je jedna u nizu aktivnosti koje je potrebno da BiH provede u smislu poštivanja Akcionog plana iz borbe protiv korupcije. Radno tijelo je izradilo planove i svi organi uprave su ih dobili. Iz budžeta USK platu prima blizu 7.000 uposlenika”, rekao je ministar pravosuđa USK Asim Dizdarević.\nU januaru ove godine Vlada FBiH usvojila je inicijativu Ministarstva obrazovanja FBiH o pokretanju revizije diploma svih uposlenih koji primaju plaće iz budžeta FBiH te su pozvali vlade kantona, gradove i općine da urade isto.\nKantonalna uprava za inspekcijske poslove USK kontinuirano je vršila inspekcijske nadzore na ovom polju na osnovu zahtjeva iz BiH, ali i inozemstva gdje radi veliki broj građana Krajine. Nepravilnosti su otkrivene u pojedinim ustanovama koje se bave obrazovanjem odraslih i prekvalifikacijom.\nUnsko-sanski kanton je prvi u Federaciji BiH donio Zakon o obrazovanju odraslih osoba, a trenutno u ovom kantonu djeluje 40 ustanova koje vrše kvalifikacije i prekvalifikacije za različita zanimanja. Procjenjuje se kako je u protekle četiri godine kroz te ustanove prošlo više od 8.000 osoba, a jedan od najvećih nedostataka je nepostojanje jedinstvenog informatičkog sistema za praćenje njihovog rada.\nUprava za inspekcijske poslove je u proteklom periodu evidentirala veliki broj zakonskih nepravilnosti u tim ustanovama, a neke su bile zapečaćene i zabranjivan im je rad. Pomenute aktivnosti motivisane su nedavnim slučajem kupovine diplome koji je izazvao veliko interesovanje javnosti.


EU poručila Tačiju da specijalni predstavnik još nije imenovan\nZvaničnici Evropske unije (EU) su negirali da je EU imenovala Miroslava Lajčaka za specijalnog predstavnika, kako je saopštio kosovski predsednik Hašim Tači (Hashim Thaci).\n"Iznenađen sam da vidim tako pogrešnu i faktički netačnu izjavu. Postupci unutar EU su u toku. Odluka nije doneta. Niko nije imenovan", reagovao je na Twitteru Peter Stano, portparol šefa evropske diplomatije Žozepa Borelja (Jospeh Borell). Stano je naglasio da će EU zvanično da objavi odluku, kada budu završene procedure i kada odluka bude zvanična.\nPredsednik Kosova Hašim Tači je u petak uveče preko socijalnih mreža čestitao Miroslavu Lajčaku imenovanje za specijalnog predstavnika EU, ali je uporozio "njegova misija neće uspeti".\nPodsetimo, zemlje članice EU su ranije ove nedelje, postigle političku saglasnost da odlazeći ministar spoljnih poslova Slovačke Miroslav Lajčak bude imenovan za specijalnog predstavnika EU za dijalog između Srbije i Kosova, ali odluka o njegovom imenovanju još nije formalno doneta.


MIHAJLOVIĆ: Uskoro novi Zakon o rodnoj ravnopravnosti - Kurir\nNacionalna strategija za rodnu ravnopravnost 2016-2020 Nacionalna strategija za rodnu ravnopravnost 2016-2020 MIHAJLOVIĆ: Uskoro novi Zakon o rodnoj ravnopravnosti\n15:51, 18.12.2015. 2\nBEOGRAD - Vlada Srbje trebalo bi do kraja godine da usvoji predlog novog Zakona o rodnoj ravnopravnosti, najavila je danas predsednica Koordinacionog tela za rodnu ravnopravnost Zorana Mihajlović dodajući da je taj zakon prošao javnu raspravu.\nMihajlović, koja je predstavila nacrte nove Nacionalne strategije za rodnu ravnopravnost 2016-2020. i Akcionog plan za sprovođenje strategije, rekla je u Privrednoj komori Srbije da poslodavci više neće moći da postavljaju lična pitanja ženama na razgovoru za posao. Strategija i akcioni plan trebalo bi ovih dana da budu usvojeni na vladi.\nPredstavljanje strategije i akcionog plana je počelo "Malim dnevnikom" RTS u PKS kada su mali novinari svojim prilogom preneli snažnu podršku rodnoj ravnopravnosti u Srbiji.\n"Poslodavac više neće imati pravo da traži sliku kada se žena javi na konkurs, kao ni da u razgovoru pita da li ste udati ili niste, da li planirate decu i mnoga druga lična pitanja koja se danas postavljaju", rekla je potpredsednica vlade i ministarka građevine, saobraćaja i infrastrukture Zorana Mihajlović. Ona je poručila da mora da se poostri odnos poslodavaca prema ženama kako bi pripadnice lepšeg pola bile u pravima izjednačene sa muškarcima. Mihajlović je naglasila da je 2015. bila godina prekretnica u toj oblasti u Srbiji i istakla da je pripremljen zakonodavni okvir. "Zakon će biti do kraja godine na sednici Vlade, a naša je obaveza da nakon toga, u narednih nekoliko meseci, pripremimo podzakonska akta i jedan deo njih će se ticati zapošljavanja", navela je Mihajlović. Ona je rekla da su žene po Ustavu izjednačene sa muškarcima, ali da svi znamo da to nije tako u realnom životu. Mihajlović je naglasila da nova strategija i akcioni plan predviđaju veće ekonomsko osnaživanje žena i pospešivanje njihovog većeg uključivanja u politički život i postavljanje na rukovodeća mesta u organima vlasti na lokalnom i republičkom nivou.\nOna je kazala da je, takođe, cilj da se dostigne nulta tolerancija na nasilje nad ženama i to već do kraja 2016. godine, bolja koordinacija pravosuđa, socijalnih službi, policije i lokalnih samouprava, kao i izmena Krivičnog zakona u tom smislu i uskoro će biti uveden nacionalni SOS telefon. "Posebno smo se osvrnuli u strategiji na žene koje su manje vidljive, a gde postoji velika diskriminacija - to su Romkinje, žene na selu i žene sa invaliditetom", kazala je Mihajlović. Ona je dodala da će sledeće godine biti predstavljen i indeks rodne ravnopravnosti u Srbiji. Mihajlović je naglasila da je i budžet za 2016. rodno senzitivan odnosno da se vodilo računa o potrebama žena. Stalna koordinatorka UN u Srbiji Irena Vojačkova Solorano je istakla da je Srbija ove godine napravila veliki napredak u toj oblasti. "Pod liderstvom Zorane Mihajlović u toj oblasti dostigli smo da sada više od 50 odsto populacije u Srbiji se čuje politički i ekonomski, kao i u borbi protiv nasilja sa kojim se žene svakodnevno suočavaju u društvu", rekla je Solorano.\nOna je rekla da su žene vrlo prisutne u Skupštini Srbje, čak i mnogo više u poređenju sa drugim zemljama u Evropi. Predsednik PKS Marko Čadež je rekao da PKS snažno podržava ekonomsko osnaživanje žena. "Iako su žene danas vidljivije nego ranije, kako u politici tako i u poslovnom svetu, zabluda je da su u biznisu izjednačene sa muškarcima i da kada i dobiju posao, imaju isti tretman i iste šanse za napredovanje kao muškarci", rekao je Čadež. On je naglasio da je ukupan ženski potencijal iz ekonomskog ugla posmatrano, uključujući i žensko peduzetništvo, nedovoljno iskorišćen za privredni oporavak, kroz razvoj mikro, malih i srednjh preduzeća i to je ozbiljan izvor rasta i novog zapošljavanja. Čadež je upozorio da žene čine čak 74 odsto izdržavanih osoba, da je zaposleno manje od 40 odsto radno sposobnih žena u godinama kada najviše mogu da pruže, da je trećina nezaposlena, kao i da se zaposlene žene primaju u proseku 25 odsto nižu platu od muških kolega, a u nekim sektorima imaju i do 70 odsto nižu zaradu.\nČadež je naglasio da se one koje se odluče na sopstveni biznis suočavaju sa gomilom barijera koje muškarci ne moraju da preskaču i da preduzetnice danas čine tek četvrtinu ukupnog broja privrednika u Srbiji, dok ih je u samostalnom biznisu upola manje nego muškaraca - svega 15 odsto. U Srbiji su u 2015. ubijene 34 žene.\nAutor: Tanjug,Foto: Tanjug/Oksana Toskić\nU STAROM DVORU: Formiran savet za rodnu ravnopravnost Beograda\nMIHAJLOVIĆ I DEVENPORT SLOŽNI: Žene i Romi su prioritet!\nMIHAJLOVIĆ: Uz podršku UN do unapređenja rodne ravnopravnosti


Predsednik Olimpijakosa pušten iz zatvora\nBeta\t 21. juna 2015. 19:00\nPredsednik Olimpijakosa Vangelis Marinakis suspendovan je iz svih sportskih aktivnosti i pušten uz plaćanje kaucije u iznosu od 200.000 evra iz zatvora, nakon svedočenja u istrazi o nameštanju utakmica i drugih nezakonitih radnji u grčkom fudbalu.\nSudski zvaničnici navode da je jedan od uslova puštanja na slobodu Marinakisa to što će dvaput mesešno morati da se javlja u lokalnu policijsku stanicu.\nIstražitelji su juče više od pet sati ispitivali predsednika šampiona Grčke.\nMarinakis je u decembru prošle godine uhapšen zbog navoda da je predvodio kriminalnu grupu koja je nameštala utakmice najjačeg takmičenja u Grčkoj. On je odbacio optužbe i rekao da su čelnici rivalskih klubova davali lažne izjave protiv njega.\nJanković: Olimpijakos najteži rival, ali hoćemo u LŠ\nIstraga je i dalje u toku i još uvek nije doneta odluka da li će i kada biti suđenje.


Mačka proputovala svjiet na biciklu: Krenula sa granice Crne Gore i BiH – Volim Podgoricu\nHome / LJUDI / Mačka proputovala svjiet na biciklu: Krenula sa granice Crne Gore i BiH\n“U Crnoj Gori smo obilazili napuštene vile i skrivene plaže. Sa Nalom na ramenima prolazio sam kroz dobre i loše situacije koje su mi se usput dešavale. Ubrzo je došao i Božić koji smo proveli u albanskom hotelu istražujući sve ono što Albanija ima da ponudi. Nakon 27 dana se vrijeme znatno popravilo, pa smo otputovali dalje, u Grčku”, napisao je Din, dodavši da se nada da će on i njegova ljubimica dobiti dovoljno donacija da mogu da nastave s putovanjem i najzad da se vrate u Dinovu domovinu.\nDin je istetovirao Nalinu šapu na sebi, a njegovu ljubav prema maci dokazuje i činjenica da je prošao “kroz sito i rešeto” kako bi je zadržao. Naime, na granicama je imao problema zbog prenošenja Nale koje je, srećom, uspješno rješavao.\nOTAC GOJKO: Sva represivna sila ove države okomila se na porodicu crnogorskog oficira koji je podržao litije -… https://t.co/UNUePkk9Vj32 minute ago


PURS pokrenula kampanju “Korak preduzmi, račun uzmi”\n01.04.2018. / 10:35\nBANJALUKA – Poreska uprava Republike Srpske pokrenula je kampanju “Korak preduzmi, račun uzmi” s ciljem da podigne svijest građana o značaju uzimanja fiskalnih računa, čime će se dati doprinos borbi protiv sive ekonomije i povećanju ekonomske snage Srpske.\nIz Poreske uprave navode da će, osim preventivnog djelovanja putem medijske kampanje, tokom aprila biti pojačan i rad inspektora Poreske uprave na terenu.\n“Inspektori će kontrolisati poslovne subjekte u izvršavanju ove zakonske obaveze sa ciljem poboljšanja poreske discipline poreskih obveznika kada je u pitanju obaveza izdavanja fiskalnih računa nakon svake kupovine ili izvršene usluge”, navedeno je u saopštenju.\nU Poreskoj upravi tvrde da će inspektori kontrole vršiti svakog radnog dana, ali i vikednom i to u smjenama, zbog čega pozivaju poreske obveznike da poštuju zakonske propise ili će u suprotnom biti privremeno zatvoreni na period od 15 dana zbog neizdavanja fiskalnog računa.\n“S ciljem preventivnog djelovanja, što je i smisao kampanje, naglašavamo da je važno promijeniti loše navike i povećati fiskalnu svijest kod građana i ukazati na značaj uzimanja fiskalnog računa”, navode u Poreskoj upravi.\nU Poreskoj upravi dodaju da bez fiskalnog računa kupac ne može da reklamira robu niti da dobije povrat novca, te da je fiskalni račun jedini način da kupac ostvari svoja prava, ali i da bude siguran da dio njegovog novca ide u budžet čime se finansira zdravstvo, prosvjeta, kultura, obrazovanje i drugo.\nPoreska uprava pozvala je građane da slučajeve neizdavanja fiskalnih računa prijave putem e-mail adrese: [email protected] ili na brojeve telefona istaknute na internet stranici Poreske uprave.\nU Poreskoj upravi podsjećaju da su njihovi inspektori u 2017. godini izvršili ukupno 3.370 kontrola evidentiranja prometa preko fiskalnih kasa, te su zbog utvrđenih nepravilnosti izdali 1.620 prekršajnih naloga na ukupan iznos kazne od 1.143.770 KM.\nU tom periodu su inspektori Poreske uprave za 581 poreskog obveznika izrekli mjeru privremene zabrane obavljanja djelatnosti u trajanju od 15 dana zbog neizdavanja fiskalnih računa. Srna\nTagovi: inspektoriizdavanje racunakampanjaporeska uprava rsvazno\nM:tel poruka vozačima koja ne treba da se zaboravi!\n11.08.2020 | 12:30\nZa kafiće i restorane u Srpskoj kazne od 10.200 KM\n01.02.2020 | 12:39\nInspektori u Srpskoj za godinu dana otkrili 333 neprijavljena radnika


Višković: Presudan doprinos boraca u odbrani srpske - mojKontakt portal - Radio Televizija Kontakt\nPredsjednik Vlade Republike Srpske Radovan Višković uputio je danas, povodom Dana boraca, čestitku svim učesnicima odbrambeno-otadžbinskog rata, istakavši da su borci Vojske Republike Srpske u tri i po godine teških iskušenja dali presudan doprinos u odbrani Srpske i svog naroda.\nVišković je naglasio da se Republika Srpska danas, odajući počast našim borcima, sjeća velike žrtve srpskog naroda i boraca koji su svoje živote ostavili na oltaru Otadžbine.\nOn je istakao da su u vremenu, kad se srpski narod suočavao sa teškim iskušenjima i sa otvorenom namjerom njegove majorizacije, borci ustali u odbranu svog naroda, formirajući Vojsku Republike Srpske, saopšteno je iz Biroa Vlade za odnose sa javnošću.\n– Na ovaj, svečani dan, sjećamo se i odajemo dužnu počast borcima Vojske Republike Srpske, koju su, podnoseći ogromnu ličnu žrtvu, odbranili svoj narod i stvorili Republiku Srpsku – navodi se u Viškovićevoj čestitki.\nOn je istakao da je dužnost i obaveza da se gaji kultura sjećanja na borbu i održava uspomena na one koji više nisu među nama.\n– U ime Vlade Republike Srpske, i u svoje lično ime, čestitam vam Dan boraca odbrambeno-otadžbinskog rata – navodi se u Viškovićevoj čestitki, javlja Srna.


Izvještaj OSCE: Niska stopa osuđujućih presuda u predmetima visoke korupcije - Akta.ba\nIzvještaj OSCE: Niska stopa osuđujućih presuda u predmetima visoke korupcije\n24.11.2020. 12:22 / Izvor: Akta.ba\nMisija OSCE-a u Bosni i Hercegovini objavila je "Treći godišnji izvještaj o odgovoru pravosuđa na korupciju: Sindrom nekažnjivosti", u kojem se navodi da je došlo do zatajenja krivično-pravnog sistema koje je dovelo do de facto nekažnjivosti za počinioce brojnih teških djela.\nMisija je do nalaza došla praćenjem rada pravosudnog sektora i zasnivaju se na analizi 302 predmeta korupcije praćena u 2019. godini.\nKako je navedeno u Izvještaju ukupna slika koju nudi praćenje teških predmeta korupcije (tj. onih predmeta koji su kategorizirani kao predmeti visoke i korupcije srednjeg nivoa) može se jednostavno opisati kao zatajenje krivično-pravnog sistema koje je dovelo do de facto nekažnjivosti za počinioce brojnih teških djela.\nBroj optužnica u predmetima visoke i korupcije srednjeg nivoa\nU 2019. godini, tužilaštva su podigla samo jednu optužnicu u predmetu visoke korupcije. Iako je ovo isti rezultat kao i u 2018. godini, u obje ove godine zabilježen je nagli pad u poređenju sa 2017. godinom kada je podignuto 10 optužnica u predmetima visoke korupcije. Predmeti korupcije srednjeg nivoa bilježe isti trend sa 15 podignutih optužnica za ovu kategoriju predmeta u 2019. godini, u poređenju sa 2018. (33 optužnice) i 2017. godinom (35 optužnica).\nTužilaštvo BiH i Posebni odjel Republičkog javnog tužilaštva RS (koji je uspostavljen u skladu sa Zakonom o suzbijanju korupcije, organizovanog i najtežih oblika privrednog kriminala u Republici Srpskoj) nisu podigli nijednu optužnicu u predmetima visoke i korupcije srednjeg nivoa u 2019. godini.10 Čak i u poređenju sa periodom 2017–2018. godina, u kojem je Tužilaštvo BiH podiglo optužnice u dva predmeta visoke i četiri predmeta korupcije srednjeg nivoa dok je Posebni odjel Republičkog javnog tužilaštva RS podigao samo dvije optužnice u predmetima visoke korupcije i jednu u predmetima korupcije srednjeg nivoa, za rad ovih specijalizovanih tijela u 2019. godini može se dati ocjena da je bio ispod svakog prihvatljivog standarda.\nStopa osuđujućih presuda\nKada je riječ o stopi osuđujućih presuda u okončanim teškim predmetima korupcije – još jedan pouzdan indikator o odgovoru pravosuđa na korupciju – općenito je pala u periodu od posljednje tri godine u sudovima u cijeloj BiH.\nOvo je posebno evidentno u stopi osuđujućih presuda po optuženom u predmetima korupcije srednjeg nivoa, koja je u ovom periodu sa 80 pala na 57 procenata. U ovoj kategoriji predmeta, broj optuženih koji su osuđeni u 2017. godini iznosio je 16, uz četiri optužena koji su oslobođeni krivice; u 2018. godini 15 optuženih je osuđeno, dok je osam oslobođeno krivice. U 2019. godini, poređenja radi, samo 11 optuženih je osuđeno (od kojih pet po sklopljenom sporazumu o priznanju krivice) dok je osam optuženih oslobođeno krivice.\nEfikasnost – dužina postupka\nKako se navodi u Izvještaju, iako je manje izražen nego u slučaju prethodna dva indikatora, trend u 2019. godini u odnosu na dužinu trajanja postupka takođe je negativan.\nDužina trajanja postupaka u predmetima visoke korupcije koji su okončani pravosnažnom presudom u stalnom je porastu od 2017. godine, s tim da je u 2019. godini dostigla 1351 dan, što je 4,5 puta duže od optimalnog roka kojeg je odredio VSTV BiH za završetak prvostepenog i žalbenog postupka (298 dana).46 Slika nije idealna, ali je neznatno bolja u slučaju predmeta korupcije srednjeg nivoa. Iako je trend ovdje varirao, prosječna dužina trajanja postupaka u ovim predmetima u 2019. godini – 939 dana – duža je nego u prethodne dvije godine.\nNeprimjereno ponašanje pravosudnih institucija na državnom nivou\nPosljednjih godina Misija je uočila da VSTV BiH nije jedina pravosudna institucija koja pokazuje znakove nepoštivanja principa odgovornosti, nepristrasnosti i profesionalnosti. Kao što je prethodno spomenuto, iste zabrinjavajuće tendencije ispoljavaju i Tužilaštvo BiH i Sud BiH. Odnos Tužilaštva BiH prema medijima i civilnom društvu pokazuje averziju prema nadzoru javnosti kada je riječ o radu na politički osjetljivim predmetima.\nMjere za koje Misija smatra da bi predstavljale prvi korak u ponovnom uspostavljanju određenog nivoa povjerenja u pravosuđe\nIstovremeno osiguravajući njegovu de jure i de facto nezavisnost od drugih grana vlasti:\n1. Sve grane vlasti, kao i nevladine organizacije i donatori, trebaju težiti ka očuvanju i podsticanju nezavisnog istraživačkog novinarstva i uloge civilnog društva u propitivanju rada pravosuđa;\n2. VSTV BiH, tužilaštva i sudovi trebaju javnosti omogućiti pristup smislenim i detaljnijim informacijama o istragama, krivičnom gonjenju i presuđivanju predmeta, pogotovo onih koji su od posebnog značaja za javni interes;\n3. Zakonodavna vlast treba dati prioritet usvajanju izmijenjenog i dopunjenog zakona o VSTV-u BiH kako bi se uvele reforme usmjerene na jačanje integriteta u pravosuđu i disciplinskih postupaka - uključujući osiguravanje pune funkcionalne nezavisnosti UDT-a od VSTV-a BiH i uvođenje eksternog mehanizma za odlučivanje po tužbama - kako bi se osigurala odgovornost nosilaca pravosudnih funkcija uz očuvanje uloge te institucije kao garanta sudske nezavisnosti;\n4. Konačno, sve grane vlasti trebaju raditi na uspostavljanju, i to u najvišem rangu prioriteta, učinkovitog sistema za provjeru integriteta sudija i tužilaca, uključujući i putem provjere njihovih finansijskih izvještaja.\nKonačni indeksni rezultat za odgovor pravosuđa na korupciju u BiH u 2019. godini ostaje izuzetno loš i iznosi 18,27 od mogućih 40 bodova. Prosječni rezultati u produktivnosti su 3,72, kapacitetu 3,50 i efikasnosti 3,59, dok je pravičnost jedina od četiri dimenzije s pozitivnim rezultatom - 7,46.\nUkupno gledajući, uzevši u obzir sve 24 preporuke zajedno, situacija je nezadovoljavajuća – napredak nije postignut u 12 preporuka, za osam preporuka realizacija je u toku, tri su djelimično realizovane i samo jedna u potpunosti provedena", zaključeno je u posljednjem dijelu izvještaja u kojem je analizirano praćenje provođenja preporuka iz prethodnih izvještaja.\nO Indeksu učinkovitosti, provođenju mjera iz prošlih izvještaja i drugim faktorima, detaljno pročitajte u cjelokupnom Izvještaju.\nSvim ženama u BiH, regionu i cijelom svijetu želimo siguran i snažan 8. mart\nVidović: Nekome odgovara da se u BiH napravi "slučaj Sanader"\nOptuženi u "slučaju Respiratori" negirali krivnju\nMisija OSCE-a i Ambasada Švedske u BiH predstavile prioritete švedskog predsjedavanja\nPorezna utaja: Oštetili proračun Bosne i Hercegovine za 37.349,96 KM\nSaradnja Vlade KS i OSCE-a na podizanju standarda obrazovanja\nOptužnica u slučaju "Respiratori" vraćena na uređenje Tužilaštvu BiH\nEU: Ograničen napredak BiH, neophodna reforma pravosuđa\nKarađorđeva 5 Lukavica


Književni konkurs Ulaznica 2015 - Fenomeni\nAutor/ka: admin June 5, 2015\nČasopis Ulaznica i Gradska narodna biblioteka “Žarko Zrenjanin” raspisali su književni konkurs “Ulaznica 2015” za neobjavljene priče, pesme i eseje.\nPravo učešća na književnom konkursu “Ulaznica 2015” imaju svi autori/ke koji pišu na bhsc jezicima.\nRadovi se primaju do 15. septembra 2015. godine na adresu: Gradska narodna biblioteka „Žarko Zrenjanin“, Trg slobode 2, 23000 Zrenjanin, Srbija, sa naznakom: za Konkurs Ulaznica 2015.\nTekst se smatra objavljenim ukoliko se nalazi u knjizi, časopisu i/ili na internetu pre objavljivanja saopštenja žirija konkursa “Ulaznica 2015”.\nOtkucane ili odštampane radove treba potpisati šifrom, a rešenje šifre sa ličnim podacima, adresom, brojem telefona i e-mail adresom autora/ke poslati u posebnoj koverti koja se prilaže uz radove.\nOčekuje se da stigne najviše do 5 pesama, 3 priče i 3 eseja, s tim da je moguće konkurisati u sve tri kategorije.\nDužina pojedinačne priče ili eseja ne može da prelazi 15.000 slovnih mesta, uključujući i razmake.\nRukopisi treba poslati u tri primerka, a ne vraćaju se autorima.\nProglašenje dobitnika i uručenje nagrada obaviće se na završnoj svečanosti u Gradskoj narodnoj biblioteci „Žarko Zrenjanin“, u Zrenjaninu, u petak, 11. decembra 2015. godine, u 19 časova. Tom prilikom biće promovisan broj “Ulaznice” u kojem će biti objavljeni nagrađeni i pohvaljeni radovi.\nKontakt za dodatna obaveštenja: +38123566210 ili zrulaznica@gmail.com\n2015 konkurs Ulaznica\nKonkursi\tKnjiževni konkurs ”Dušan Vojinović”…


Za vikend još toplije | 058.ba\nSRNA - 24. oktobra 2013.\t058.ba\nVRIJEME – U Republici Srpskoj do kraja oktobra biće sunčano i natprosječno toplo vrijeme za ovo doba godine, izjavila je Srni dežurni meteorolog u Hidrometeorološkom zavodu Srpske Milica Đorđević.\nĐorđevićeva je naglasila da će temperatura vazduha iznositi od 21 do 27 stepeni Celzijusovih, dok će u subotu, 26. oktobra, živa u termometru dostizati 28, a u nedjelju, 27. oktobra, 29 stepeni.\n„Banjaluka je juče sa 29 stepeni bila jedan od najtoplijih gradova u Evropi. Najviša temperatura u Evropi izmjerena je u Loznici – 32 stepena, u Tuzli i Zenici je bilo 31, a u Doboju 30 stepeni“, navela je Đorđevićeva.\nOna je dodala da se nešto hladniji vazduh sa sjeverozapada očekuje 30. oktobra, što će krajem dana donijeti kišu i pad temperature.\n„Posljednji dan oktobra biće svježiji, uz prolaznu kišu, nakon čega će se vrijeme ponovo stabilizovati, pa će početkom novembra biti suvo, sunčano i prijatno toplo, ali ne tako toplo kao ovih dana“, rekla je Đorđevićeva.\nOvako visoka temperatura nije uobičajena za oktobar, kaže ona, ali je često zabilježena u posljednih nekoliko godina.\n„Ipak, nešto više temperature češće su bilježene na početku, a ne na kraju oktobra. Sada je srednja vrijednost temperature šest do osam stepeni iznad prosjeka za oktobar“, objasnila je Đorđevićeva.\nOna je dodala da sa jučerašnjih 29 stepeni Celzijusovih u Banjaluci nije oboren rekord, jer je 1982. godine u oktobru zabilježeno čak 34,8 stepeni.\nĐorđevićeva je istakla da se promjena vremena može očekivati tek u drugoj polovini novembra, a prvo zahlađenje očekuje se 5. i 6. novembra, nakon čega bi opet moglo biti stabilno i suvo vrijeme.


Uskoro na Instagram ćete kreirati sadržaj i na računaru – Radio Kakanj\nPopularna aplikcija Instagram pokušava da poboljša korisničko iskustvo desktop verzije svoje aplikacije, koja trenutno korisnicima omogućava da vide objavljene postove, ali ne i da ih kreiraju.\nPrema jednom od programera aplikacije, Instagram bi uskoro mogao da dozvoli korisnicima da objavljuju postove i iz desktop verzije. Alesandro Paluci je na Twitteru objavio da će korisnici Instagrama moći da preuzimaju slike sa svog računara, da ih “kropuju”, dodaju filtere, uređuju i obavljaju druge operacije kao i kod obrade fotografija na mobilnom uređaju, ali sada na računaru.\nIzgleda da je jedini propust (ne)mogućnost snimanja slika sa (web) kamere uređaja, iako ta funkcija postoji u mobilnoj web verziji aplikacije. Isto ograničenje je prisutno kod IGTV video zapisa, koji su trenutno jedina opcija za kreiranje Instagram postova u desktop verziji, piše Android Central.\nInstagram je aplikacija uglavnom namijenjena korišćenju na mobilnim uređajima. Ipak, desktop verzija bi mogla dobro da dođe onima koji više vole da gledaju slike i video na većem ekranu, a nemaju tablet.\nJoš uvijek nije poznato da li Instagram planira da dozvoli korisnicima da kreiraju druge vrste postova u desktop verziji aplikacije, kao što su IG Stories ili Reels.\nAlesandro Paluci navodi da nove funkcija za desktop verziju Instagrama vjerovatno neće stići uskoro, pošto su još uvijek u fazi razvoja, ali sudeći po snimcima ekrana, izgleda da su sve bliže finalnoj verziji.


Izvor: NoviMagazin.rs, 22.Avg.2019, 15:50 (ažurirano 02.Apr.2020.)\nU telefonskom razgovoru s predsednicom Predstavničkog doma Kongresa SAD Nensi Pelosi, članicom Demokratske stranke, Rivlin je rekao da odnosi između Izraela i SAD oslikavaju vezu između naroda oslonjenu "na istorijske veze, duboko i jako prijateljstvo i zajedničke vrednosti koje nisu >> Pročitaj celu vest na sajtu NoviMagazin.rs << zavisne od jedne određene partije".\nRivlinova izjava smatra se porukom predsedniku SAD Donaldu Trampu, pošto je on juče izjavio da će američki Jevreji koji na izborima 2020. budu glasali za Demokratsku stranku pokazati "potpuni nedostatak znanja i veliku nelojalnost".\nRivlinov kabinet je danas saopštio da je predsednik Izraela pozvao Pelosi "u svetlu nedavnih događaja", da joj se zahvalio za posvećenst odnosima dve zemlje i naveo da je ona "istinski prijatelj".\n"Ne znam šta je odvratnije - antisemitske izjave predsednika SAD Donalda Trampa ili licemerno ćutanje (izraelskog) premijera Benjamina Netanjahua", rekao je Odeh.\nIzraelski ministar energetike Juval Stajnic ocenio je da Izrael "održava dobre odnose i sa demokratama i sa republikancima", da mora tako da nastavi i da "ne sme da se meša u politička neslaganja u SAD" jer ima pristalice i prijatelje u obe partije.\nPredsednik Izraela Ruven Rivlin izjavio je da su izraelsko–američki odnosi zasnovani na istorijskim vezama i dubokom i jakom prijateljstvu dva naroda i da ne zavise od jedne političke partije. Članak Izraelski predsednik: Odnosi sa SAD ne zavise od jedne stranke se pojavljuje prvo na Dnevni list...


Erdogan: Turska želi jedinstvenu i snažnu BiH\nPremijer Turske Redžep Tajip Erdogan izjavio je danas u Sarajevu da je cilj njegove posjete i napora jedinstvena, snažna i BiH u zajedništvu, te naglasio da narodi u BiH ne smiju sa sumnjom gledati jedni na druge.\nErdogan je rekao novinarima, nakon susreta sa predsjedavajućim Savjeta ministara BiH Vjekoslavom Bevandom, da Turska želi da narodi u BiH njeguju i gaje uzajamno povjerenje, ali i da niko ne smije sumnjati u cjelovitost i integritet BiH.\n"Za nas je veoma bitno da se BiH nađe u sastavu NATO-a. Mogu postojati oni koji se protive pridruživanju BiH NATO instancama, ali vjerujem da će BiH puno snažnije i bolje koračati u budućnosti ako se nađe u NATO-u", smatra Erdogan.\nOn je naglasio da Turska, kao članica NATO-a, konstantno prati, poziva i čini sve da bi se ubrzao proces integracije BiH u taj vojni savez, ističući da je potrebno ispitati i svaki stav koji koči prijem BiH u Sjevernoatlantsku alijansu.\n"U političkom smislu pridajemo veliku važnost integrisanju BiH u EU", rekao je turski premijer, te naglasio da je žalosno što BiH kao evropska zemlja nije pozvana u Uniju.\nPrema njegovom mišljenju, BiH će ući u EU prije Turske koja se punih 50 godina nalazi pred vratima Unije.


Lavrov: Rusija očekuje strogo ispunjavanje dogovora o Karabahu - 12.10.2020, Sputnik Srbija\nRusija očekuje da će sporazumi o Karabahu strogo sprovoditi obe strane, izjavio je ministar spoljnih poslova Rusije Sergej Lavrov. 12.10.2020, Sputnik Srbija\nsukob u nagorno-karabahu, rusija, svet, vesti, sergej lavrov, jermenija, azerbejdžan\n14:14 12.10.2020 (Osveženo: 01:02 26.08.2021)\n© Foto : Ministerstvo oboronы Azerbaйdžana / Uđi u foto-galerijuVojna tehnika koju su zarobile Oružane snage Azerbejdžana tokom sukoba u Nagorno-Karabahu\nRusija očekuje da će sporazumi o Karabahu strogo sprovoditi obe strane, izjavio je ministar spoljnih poslova Rusije Sergej Lavrov.\n„Očekujemo da će se donete odluke strogo sprovoditi obe strane“, rekao je Lavrov nakon razgovora sa jermenskim ministrom spoljnih poslova Zograbom Mnacakanjanom u Moskvi.\n„Razmenili smo mišljenja o tome kako krenuti dalje (nakon trilateralnih konsultacija). To ne znači da će sva pitanja biti rešena brzo i istovremeno. Shvatamo da je potreban proces, ali smatramo da je pogrešno odlagati nastavak političkog pregovaračkog procesa“, rekao je Lavrov.\nOn je dodao da su ga jermenske kolege obavestile da će se o narednim koracima razgovarati na sastanku jermenskog ministra spoljnih poslova Zograba Mnacakanjana sa kopredsedavajućima Minske grupe OEBS-a.\n„Jermenski ministar i ja smo u uvodnim izjavama potvrdili posvećenost sporazumu koji je ovde postignut u subotu. Tamo se jasno navodi da je neophodno odmah prekinuti vatru u humanitarne svrhe“, dodao je ruski ministar.\n12 Oktobar 2020, 13:33\nMinistar je rekao da Rusija očekuje da će u najskorije vreme biti prilika da se preokrene situacija na terenu u Karabahu i uspostavi primirje.\n„Mislim da naša zajednička noćna bdenja, koja su se završila dogovorom o veoma važnom dokumentu, nisu bila uzaludna, naši napori nisu protraćeni i da ćemo ipak moći da preokrenemo situaciju na terenu u najskorije vreme. U krajnjem slučaju, i mi i suprotstavljene strane smo zainteresovani za to“, zaključio je Lavrov.\nU petak 9. oktobra u Moskvi su održani pregovori ministara spoljnih poslova Jermenije i Azerbejdžana, na poziv predsednika Rusije Vladimira Putina.\nPregovori su trajali više od deset sati i završeni su usvajanjem sporazuma. Između ostalog, strane su objavile o prekidu vatre od podneva 10. oktobra u humanitarne svrhe radi razmene ratnih zarobljenika i drugih pritvorenih osoba i tela mrtvih.\nPeskov: Cenimo rad ministara Jermenije i Azerbejdžana i pratimo situaciju u Karabahu


VestiAustrijaNove mere u Austriji: Kontakte i društveni život svesti na minimum\nAustrijska vlada je danas, u petak 13. marta 2020. godine, donela nove mere u cilju suzbijanja daljeg širenja korona virusa.\nKancelar Sebastian Kurc je danas na konferenciji za novinare saopštio nove mere radi suzbijanja širenja epidemije korona virusa u Austriji.\nKao najvažnija mera je da se od ponedeljka društveni život svede na minimum, što je ključno u zaštiti starijih i hronično bolesnih osoba.\nPrva mera biće zatvaranje većine trgovina u Austriji, osim prehrambenih prodavnica, apoteka, drogerija, pošta, banaka i drugih prodavnica koje su neophodne za osnovne potrebe stanovništva, rekao je kancelar Kurc.\nTrafike i benziske pumpe takođe će ostati otvorene, kao i prodavnice hrane za životinje. Prodavnicama sa medicinskim proizvodima i sredstvima za negu je dozvoljeno da budu otvorene, kao i one koje nude proizvode za sigurnost i hitne slučajeve.\nJavni prevoz, kao jedan od važnih faktora za svakodnevno fukcionisanje građana, do daljnjeg ostaje u funkciji.\nOd sledeće nedelje restorani, barovi i kafići biće otvoreni, ali samo u prepodnevnim satima, i to do 15:00 časova. Izuzeci su servisi za dopremanje hrane i usluge isporuke. Noćni klubovi, barovi i diskoteke u narednom periodu biće potpuno zatvoreni.\nPrivreda i posao svedeni na minimum\nAustrija će u narednom periodu biti svedena na minimilan rad. Pored ograničenja u javnom životu, prema rečima Sebastiana Kurca, apeluje se na kompanije da svojim zaposlenima omoguće rad na daljinu (od kuće), tamo gde je to moguće.\nNa konferenciji za novinare u četvrtak ( 12.03.2020.), saopšteno je da zaposleni roditelji koji moraju da brinu o deci mlađoj od 14 godina mogu zatražiti posebno odsustvo od svojih poslodavaca do tri nedelje (Sondeurlaub), ako se poslodavac sa tim složi. Kancelar Sebastian Kurc rekao je to u izjavi za medije u četvrtak popodne.\nPreduzetnici odlučuju da li mogu da svojim zaposlenima daju ovo specijalno odsustvo. U tom slučaju država će preuzeti trećinu troškova radnika u narednih nekoliko nedelja do Uskrsa.\nMogućnost brige o deci takođe je zagarantovana u školama, tako da oni roditelji koji rade u strukama kritičnim za državni sistem mogu nastaviti da obavljaju svoje dužnosti. Kurc je dao primere zdravstvenih radnika, policajaca ili vozača autobusa – „tako da može da funkcioniše naše društvo i život u zemlji“.\nPodručja u Tirolu pod karantinom\nDve oblasti u Tirolu koje su posebno pogođene virusom korone, odlukom vlade, od danas će biti u karantinu. Oblasti Paznaun sa opštinama Ischgl, Kappl, See i Galtür kao i St. Anton am Arlberg, u naredne dve nedelje će biti u izolaciji – više o tome na tirol.ORF.at.\nPrema rečima ministra unutrašnjih poslova Karla Nehamera, svi Austrijanci koji se nalaze u tom području smešteni su u kućni karantin. Ova mera važi i za turiste koji su se u ovom trenutku zadesili u ovoj oblasti. Strani gosti, mogu napustiti zemlju, pod obavezom da to učine odmah i bez dodatnih zaustavljanja na putu do svoje matične države. Lični podaci ovih putnika biće zabeleženi i prosleđeni vlastima u zemljama porekla.\nPored već postojećih graničnih kontrola, uvodi se i kontrola na granici sa Švajcarskom. Avionski i vozni saobraćaj ka Švajcarskoj, Španiji i Francuskoj prestaće da se odvija u ponedeljak. Za ove tri zemlje važi odredba koja je prethodno sprovedena za Italiju, Iran i delove Kine.\nUpozorenje o lažnim vestima\nMinistar unutrašnjih poslova još jednom je upozorio na “lažne izvještaje koji kruže društvenim medijima”. Na primer, objave da će se supermarketi zatvoriti nemaju nikakvog osnova. Kurc je dodao da glasine kao što je “da će ceo Beč biti u karantinu”, takođe nisu tačne.\n“Ne dozvolite da vas ove vesti pogode”, rekao je Nehamer.\nMinistar zdravlja Rudolf Anšober je naglasio da nije reč samo o merama o kojima je odlučeno na političkom nivou, već o tome da svi daju svoj doprinos. On se nada da će svi građani Austrije delovati zajedno kao “Tim Austrija”, u kome su solidarnost i zajedništvo na prvom mestu.\nVažno je zaštititi posebno kritične grupe, osobe starije od 70 godina i osobe sa hroničnim bolestima. Pre svakog direktnog kontakta, bilo da je to porodična proslava ili ispijanje kafe, dobro razmislite da li je to zaista potrebno. Možda je upravo to situacija gde može doći do infekcije koja je mogla da se izbegne.\nTrenutno u Austriji ima 504 slučaja obolelih od korona virusa, i još 6.582 testiranih osoba (izveštaj Ministarstva u 13.03.2020, 15:00 časova).\nKorona virus: Austrija od ponedeljka zatvara škole\nAustrija epidemija korona virus mere predostrožnosti politička odluka Sebastijan Kurc život u beču


13-01-2020 14:52 Srbija Politika\nZamenik predsednika Srpske radikalne stranke Aleksandar Šešelj pozvao je Vladu Republike Srbije da što hitnije pokrene diplomatsku ofanzivu da se u Savetu bezbednosti UN razgovara o položaju i ugroženosti srpskog naroda u Crnoj Gori posle usvajanja spornog Zakona o slobodi veroispovesti.\n“Očigledno je da posle stvaranja crnogorske nacije i jezika, mafijaški režim Mila Đukanovića hoće da očisti Crnu Goru od svega što ima prefiks – srpsko. Ako želimo da pomognemo srpskom narodu u Crnoj Gori, moramo da pokrenemo diplomatsku ofanzivu kako bi pitanje njihovog položaja došlo na dnevni red Saveta bezbednosti UN gde imamo jake saveznike u Rusiji i Kini“, rekao je zamenik predsednika radikala.\n“Zakon o slobodi veroispovesti ne samo da je uperen na uništavanje srpskog identiteta u Crnoj Gori, nego je i protivpravan u smislu razdvojenosti crkve i države, kao i neprikosnovenosti privatne svojine. To su argumenti koje srpska strana treba da istakne“, istakao je Aleksandar Šešelj.\nPročitajte OVDE šta je lider Dveri Boško Obradović poručio naprednjacima.


Ministar odbrane primio novu šeficu Kancelarije UN u Beogradu – Balkanekspresrb.rs\nSagovornici su se saglasili da je problem migranata izazov za ceo region i da se rešenje mora tražiti na nivou celokupne Evropske unije\nMINISTAR odbrane Bratislav Gašić sastao se danas sa novopostavljenom predstavnicom generalnog sekretara Ujedinjenih nacija u Srbiji i šeficom Kancelarije UN u Beogradu Simonom – Mirelom Mikuleski sa kojom je razmenio mišljenja u vezi sa političkom i bezbednosnom situacijom u regionu i drugim važnim pitanjima od obostranog interesa.\nSagovornici su se saglasili da je problem migranata izazov za ceo region i da se rešenje mora tražiti na nivou celokupne Evropske unije. Ministar odbrane zahvalio je na dosadašnjoj pomoći UN od 8.5 miliona evra doniranim za pomoć u rešavanju problema migranata u Srbiji.\nImajući u vidu nastupajuću zimu i sve teže uslove sa kojima će se migranti suočavati, Gašić je istakao da očekuje da će Evropska unija uvažiti dosadašnje napore, konstruktivan pristup i humanost Srbije i da će obezbediti značajniju finansijsku podršku u rešavanju problema migranata. On je obavestio Mikuleskovu da je do sada u Srbiji evidentirano 180.000 izbeglica, od kojih je oko 600 podnelo zahtev za azil.\nMinistar odbrane istakao je na sastanku da se Srbija oštro protivi članstvu tzv. Kosova u UNESCO i da oni koji su do sada uništavali srpsko kulturno nasleđe, nikako ne mogu govoriti o njegovoj zaštiti. Gašić je ponovio da je od ključnog značaja da snage KFOR ostanu statusno nepristrasne na Kosovu i Metohiji onoliko dugo koliko je potrebno za očuvanje stabilnosti i bezbednosti.\nGašić i Mikuleskova ocenili su da učešće pripadnika Vojske Srbije u misijama UN značajno doprinosi očuvanju međunarodnog mira i bezbednosti.\nMinistar odbrane poželeo je predstavnici UN u Srbiji mnogo uspeha na novoj dužnosti.♦


RTS :: Iz Kine, sa virtuelnog Beogradskog maratona, stiže pomoć Srbiji za borbu protiv koronavirusa\nAtletika Iz Kine, sa virtuelnog Beogradskog maratona, stiže pomoć Srbiji za borbu protiv koronavirusa\nutorak, 28. apr 2020, 10:50 -> 11:33\nIzvor: RTS, KMR\nBeogradski maraton, koji je trebalo da bude održan u nedelju, odložen je za 18. oktobar zbog epidemije koronavirusa. Ipak, učesnici iz Kine istrčali su individualne trke u svojim gradovima, kako bi poslali poruku podrške Srbiji u borbi sa virusom. Sa nekima od njih razgovarao je dopisnik RTS-a iz Pekinga Nemanja Milutinović.\nBeogradski maraton je odložen zbog koronavirusa, ali se pretvorio u maraton podrške Srbiji u borbi sa epidemijom. Iako okupljanja u Kini još nisu dozvoljena, skoro 8.000 Kineza trčalo je svako svoju trku. Takmičari su izabrali sopstvene rute i kilometraže i svi su nagrađeni medaljama.\n„Mi smo bliski prijatelji, Kina i Srbija. Sada je situacija sa epidemijom kovida 19 u Kini pod kontrolom, ali je vreme da se pomogne Srbiji. Kao obična građanka ne mogu da uradim ništa posebno, i kada sam saznala za virutelni Beogradski marton rekla sam: Naravno da ću trčati! To se nije dovodilo u pitanje“, objašnjava He Jaćing iz Pekinga.\nHe je do sada istrčala 78 maratona u skoro 20 zemalja, ali u Srbiji nije bila.\n„Volela bih da povedem roditelje u Srbiju kada prođe epidemija i da trčim na Beogradskom maratonu“, kaže Jaćing.\nVirutelnom Beogradskom maratonu priključio se i Li Sijaobin, vlasnik modne kuće „Novi put svile“. Za sobom ima više od stotinu maratonskih trka, ali i poseban podvig: sedam maratona, za sedam dana, na sedam kontinenata.\n„Očekujem da što pre učestvujem na Beogradskom maratonu, kako bih postao dvostruki učesnik slavnog maratona: i virtuelnog u Kini, i pravog u Beogradu. Na taj način ću moći da dobijem i dvostruko priznanje, što je za ljubitelje maratona veoma značajno. Poznajem Beograd još iz detinjstva, to je lep grad, a narod gostoljubiv“, priča Li.\nNa virtuelni Beogradski maraton išlo se i bez iskustva\nMeđu Kinezima koji su trčali Beogradski maraton u Kini i jedan Srbin. Goran Grujić je fudbalski trener, a iako bez prethodnog iskustva u maratonu, nije mogao da odbije poziv organizatora.\n„Sportom se bavim godinama, bio sam profesionalni fudbaler i trening mi nije nepoznata stvar, ali maraton je za mene bio prvo iskustvo, ovaj maraton koji sam trčao juče. Prosto jedan novi izazov, nešto lepo za mene, lep osećaj posle svega i video sam gde sam sa trenutnim svojim sposobnostima. Naravno da sam posle ovoga poželeo odmah da trčim i da bih se rado odazvao pozivu za Beogradski maraton, stvarni maraton“, naglasio je Goran koji je u gradu Sijanmen na jugoistoku Kine.\nKotizaciju za ovaj maraton platilo je skoro 8.000 takmičara, a prikupljeni novac biće poslat Srbiji, kao pomoć u borbi sa epidemijom koronavirusa. Prikupljeno je oko 80.000 juana, što više od 10.000 evra.\nU ovoj trci svi su bili pobednici, ali će nagrada stići ako se u oktobru Li, He i Goran budu sreli na pravom beogradskom maratonu.


BiH razmišlja o nabavci dva miliona doza Pfizerovog lijeka protiv koronavirusa – Radio Feral\n“Naredne aktivnosti koje nas očekuju su razgovor sa predsravnicima kompanije Pfizer kako bismo došli do detalja koji se odnose na klinička ispitivanja. Nakon toga čekamo odobrenja regulatornih tijela – Američke uprave za lijekove i hranu (FDA), Evropske agencije za lijekove (EMA). Poslije toga će nadležne zravstvene institucije u BiH zauzeti konačan stav o kupovini”, pojasnio je Kojić.\n“Ali konačna potvrda o kupovini mora biti sprovedena nakon dodatnih informacija koje tražimo od Pfizera i odobrenja koje moramo dobiti od globalnih i evropskih regulatornih tijela. Ministarstvo je u dogovoru sa entitetima i Brčko distriktom te zastupnikom Pfizera u BiH i u toku naredne sedmice ćemo održati sastanak kako bismo dobili dodatne informacije o ovom lijeku”, naglasio je Kojić.\n← Struja za domaćinstva u FBiH neće biti skuplja u 2022. godini, ali kasnije niko ne garantuje


Britanski izbori u brojkama | Novinska agencija Beta\nSVET | 09.12.2019 18:10 > 09.12 18:10\nDok političke partije pokušavaju da pridobiju na svoju stranu neodlučne birače, evo nekih brojki oko kojih će se vrteti izbori.\nPravo glasa na izborima za 650 poslaničkih mesta ima oko 46 miliona Britanaca. Partija koja osvoji apsolutnu većinu formira vladu a njen lider postaje premijer. Ako nijedna stranka ne osvoji dovoljan broj poslaničkih mesta, ona koja ih ima najviše može pokušati da formira manjinsku vladu ili koaliciju s nekom drugom partijom.\nVladajući konzervativci su u trenutku raspisivanja izbora imali 298 poslanika, što znači da im je za većinu falilo više od 20. Gubitak većine nakon devet godina vlasti konzervativaca doveo je do toga da premijer Boris Džonson nije imao uspeha u usvajanju mera potrebnih za istupanje iz EU. Džonson tvrdi da će u slučaju pobede "sprovesti Bregzit u delo".\nOpozicioni laburisti su raspuštanje parlamenta dočekali s 243 poslanika, a kampanju su vodili na guranju Bregzita u drugi plan i fokusirajući se na veću potrošnju na zdravstvo, obrazovanje i socijalna davanja, nacionalizaciju nekih ključnih industrija i komunalnih usluga, kao i obećanje da će svi Britanci dobiti besplatan pristup internetu.\nProevropske opozicione partije, Liberalne demokrate, Zeleni i velška stranka Plejd kamri, udružile su se zarad taktičkog glasanja i neće se nadmetati jedni protiv drugih u desetinama izbornih jedinica kako bi pobedu proevropskih kandidata učinili izvesnijom. Škotska nacionalna partija (SNP), s 35 poslanika treća po snazi u dosadašnjem sazivu, nije deo takozvanog "Saveza za ostanak" (Remain Alliance) iako se protivi Bregzitu.\nNedavno formirana Partija Bregzita nije imala predstavnike u parlamentu, a svoju želju da se iz EU istupi bez sporazuma o uslovima razlaza pokušaće da ispuni povlačenjem svojih kandidata iz preko 300 izbornih jedinica u kojima su 2017. pobedili konzervativci.\nPrema za sada važećem rasporedu, Velika Britanija bi trebalo da napusti EU 31. januara 2020, odnosno za 53 dana.\nIzbori u Velikoj Britaniji se obično održavaju na proleće, kada je vreme lepše. Poslednji izbori u decembru su održani pre 96 godina.\nBregzit i neka druga pitanja su do te mere zatrovali političku atmosferu da je više od 70 poslanika odustalo od kandidature za reizbor. Političari, bilo pristalice ili protivnici Bregzita, nalazili su se na meti uvreda i pretnji. Medju onima koji su odustali od kandidature su mnogi umereni i proevropski konzervativci, laburistički poslanici koji tvrde da se rukovodstvo njihove stranke ne bori protiv antisemitizma i više vidjenijih poslanica koje su takodje dobijale brojne uvrede.\nPartije koje se nadmeću u svim izbornim jedinicama na kampanju mogu da potroše najviše 19,5 miliona funti, što je oko 30.000 funti po izbornoj jedinici.\nJapan se sprema danas da proglasi vanredno stanje zbog korona virusa ...\nU Rusiji skoro 7.500 obolelih korona virusom (VIDEO)


NASTAVLJA SE SARADNJA SRBIJE I HUAVEJA! Premijerka Srbije održala važan sastanak u Kini! - www.025.rs\nwww.025.rs / SRBIJA / NASTAVLJA SE SARADNJA SRBIJE I HUAVEJA! Premijerka Srbije održala važan sastanak u Kini!\nNajznačajniji susret u Šangaju premijerka Srbije danas će imati sa predsednikom Kine Si Ðinpingom. Pre razgovora sa kineskim liderom, Brnabić je, u odvojenim sastancima, razgovarala i sa predstavnicima Banke Kine i kompanije Hbis.\nAna BrnabićFoto: Tanjug\nInače, programom premijerkine posete Kini planirano je da tokom održavanja Srpsko – kineskog poslovnog Foruma bude potpisan Memorandum o razumevanju između Kancelarije za informacione tehnologije i elektronsku upravu i kompanije Huavej tehnolodžis.\nHuavej je kineska kompanija multinacionalnog umrežavanja i telekomunikacione opreme i usluga. Duže od decenije posluje i u Srbiji.\nNa konferenciji o inovacijama u okviru saradnje Kine i zemalja Centralne i Istočne Evrope “17 + 1”, početkom oktobra ove godine u Beogradu, Huavej je predstavio najnoviju 5G tehnologiju.\nRanije ove godine, u julu, u Beogradu je boravio kineski ministar uprave za digitalni prostor Džuang Žungven, koji je u razgovoru sa srpskim ministrom telekomunikacija Rasimom Ljajićem preneo zainteresovanost vodećih kineskih kompanija iz oblasti telekomunikacija za učešće u razvoju 5G mreže u Srbiji.\nLjajić je tada izrazio zadovoljstvo saradnjom dve zemlje u oblasti informaciono – komunikacionih tehnologija, navodeći da je jedan od najvidljivijih rezultata na tom planu izgradnja optičkih mreža koju “Telekom” realizuje sa kompanijom “Huavej”, a koja će omogućiti da oko 750.000 domaćinstava u Srbiji ima najbrži mogući pristup internetu.\nTags: premijerka srbije, saradnja, Sastanak, srbija huavej\nMicrosoftov novi brauzer stiže 15. januara i ima novi logo – ali možete da ga probate već sada


DOLOVAC I DIMITRIU: Srpsko i grčko tužilaštvo od sad sarađuju direktno! - Informer\nDOLOVAC I DIMITRIU: Srpsko i grčko tužilaštvo od sad sarađuju direktno!\nRepubličko javno tužilaštvo i Generalno tužilaštvo Grčke zaključili su danas u Beogradu sporazum o direktnoj saradnji dva tužilaštva. Sporazum su potpisale Republička javna tužiteljka Zagorka Dolovac i Generalna tužiteljka Republike Grčke Kseni Dimitriu Vasilopolu, saopšteno je iz srpskog tužilaštva\nGlavne tužiteljke Srbije i Grčke takođe su razgovarale o nastavku dobre saradnje u krivičnim predmetima tužilaštava dve zemlje, a posebno saradnje u oblasti organizovanog kriminala, ilegalnih imigracija, trgovine ljudima i trgovine drogom, kao i u drugim oblastima teškog kriminala.\nGeneralna tužiteljka Grčke posebno je istakla podršku Republickom javnom tužilaštvu u procesima evro-integracija koji se tiču pravosuđa, s posebnim osvrtom na izuzetno dobru saradnju koje je srpsko tužilaštvo pružilo i pruža u okviru sistema saradnje Evropske Unije EURODŽAST.\nTakođe je izrazila zadovoljstvo što će Srbija i Republicko tužilaštvo u toku ove godine zvanično pristupiti toj organizaciji za krivicno-pravnu saradnju, navodi se u saopštenju.\nZagorka Dolovac Tužilaštvo Kseni Dimitriu Vasilopolu Srbija-Grčka


Maraton završilo preko 3.000 ljudi\nNaslovna / SPORT+ / Atletika / Maraton završilo preko 3.000 ljudi\n2018-11-04 14:48 > 14:48\nDanas su održane prve od tri trke u okviru “Srbija maraton serija”, na 5km i 10km, koje su samo uvertira pred maratonsku trku koja nas očekuje 03.novembra 2019.godine.\nMilivojević ulazi u istoriju Premijer lige\nNa trci je učestvovalo više od 3000 trkača, koji su startovali ispred Štark Arene, a ulazili u cilj unutar nje.\nSrpski atletičari Miloš Krstić iz Leposavića i Miloš Segedi iz Inđije pobednici su trka na 5km i 10 kilometara, dok su u ženskoj konkurenciji pobedile Teodora Simović iz Novog Pazara na 10km i Nataša Ćulafić iz Partizana na 5km.\nTokom trajanja trke, unutar Arene održan je Atletski izazov za mališane, na kome su najmlađi mogli da nauče osnove “kraljice sportova” u druženju sa najboljom srpskom atletičarkom Ivanom Španović.\nTakmičare je dočekalo nekoliko hiljada mališani, koji su ih bodrili u završnici, zajedno sa našim animatorima. Poklone je uručio predsednik Atletskog saveza Srbije, Veselin Jevrosimović: za prvo mesto nagrada je bio TESLA Televizor, drugo mesto TESLA Tablet i treće mesto TESLA Mobilni telefon.\n“Presrećan sam kao predsednik ASS, jer je ovo prva manifestacija koja će se održati pod imenom Brenda “Serbia Marathon”. Imali smo ovde oko 3000 prijavljenih trkača, bilo je nekoliko hiljada ljudi u Areni. Ponosan sam na sve što smo uradili, sledeće godine se vidimo 03.novembra na prvom Maratonu”, rekao je Veselin Jevrosimović.\nSledeće trke na 5km i 10km biće održane 30.marta 2019.godine.\nLester pobedio za svog voljenog!\nKavsi tonu, Oladipo sredio Boston\nJokić poene zamenio asistencijama\nKecmanović uzeo titulu u Kini i napada top 100\nPrethodna Slučaj "Samac" - Sudije "debelo fasovale"


Piše: M. Perović\nBeograd 18. septembar 2014. 20:25\n- Naše fabrike za preradu voća i povrća su mahom najpre prodate, a potom zatvorene. Punom parom su nekada, da bi podmirili domaće i strana tržišta, radili PIK Bečej, Šapčanka, valjevačka Srbijanka... Danas se, međutim, otvaraju mali pogoni za preradu voća i povrća, ali oni ne mogu da podmire zahteve tržišta. Jer jedna mala sušara za 24 sata može da preradi pet tona, a velika je za isto vreme sušila 50 tona šljiva - navodi naš sagovornik, dodajući da i samo pakovanje voća i povrća, odnosno njegova priprema da može direktno u raf prodavnice, cenu podiže deset do dvadeset odsto.\n- Zahvaljujući dvema hladnjačama jabuke mogu da se skladište najmanje 250 dana od berbe što omogućava trgovanje tokom cele godine. Ukupan rod koji očekujemo ove godine premašuje 16.000 tona, a kako otkupljujemo i jabuke od individualnih proizvođača, količine jabuka sa kojima raspolažemo su u ovom trenutku između 25.000 i 30. 000 tona - kažu u ovom preduzeću.\nPrema podacima Udruženja za poljoprivredu Privredne komore Srbije, Srbija je prošle godine na strana tržišta izvezla sveže voće vredno oko 126,6 miliona dolara. Najveće interesovanje je bilo za naše sveže jabuke koje su izvezene u vrednosti od 53 miliona dolara. Vrednost izvoza smrznutog voća, koje spada u kategoriju prerađenog, prošle godine je dostigla oko 314,7 miliona, a od toga je više od polovine novca, odnosno oko 188 miliona dolara donela smrznuta malina. Mnogo manje zarađeno je, međutim, na izvozu suvog voća - svega 20,3 miliona dolara, a više od tri četvrtine tog novca donela je suva šljiva.\nSveže povrće je prošle godine izvezeno u vrednosti od oko 19,3 miliona, a najveći iznos u izvozu donela je sveža paprika - 5,5 miliona dolara. Vrednost izvoza smrznutog povrća iznosila je oko 33,5 miliona, a najviše je izvezeno smrznutog graška - za 9,2 miliona dolara. Suvo povrće izvezeno je u vrednosti od 11,6 miliona dolara, od čega je više od polovine novca zarađeno na suvim pečurkama.